Gospodo poslanici, poštovani gosti, otvaram 13. sjednicu Predstavničkog doma Parlamentarne skupštine BiH. Na današnju sjednicu Predstavničkog doma PSBiH, pored poslanika, pozvani su članovi Predsjedništva BiH, kopredsjedavajući, potpredsjedavajući i članovi Savjeta ministara BiH, predstavnici OHR-a, predstavnici OSCE-a, predstavnici Posmatračke misije u BiH, predstavnici Misije UN u BiH, predstavnici FAR projekta, predstavnici Političkog odjela Ambasade SAD u BiH. Na sjednicu su pozvani predstavnici sredstava javnog informisanja. Sve prisutne srdačno pozdravljam i zahvaljujem što su se odazvali sjednici. Nadam se da su oni koji se nisu odazvali opravdano odsutni. Poštovana gospodo, obavještavam vas da, prema izvještaju Privremenog sekretarijata, sjednici prisustvuje 30 poslanika, 9 iz RS i 21 iz Federacije BiH. Odsustvo su najavili gospodin Ivo Mijačević zbog zdravstvenih razloga, također, odsustvo su najavili Pero Skopljak, Bogić Bogičević, Ljubomir Zovko i Nikola Špirić, svi zbog bolesti, te Branislava Jovanović, Vito Rakić, Branko Dokić su najavili odsustvo, a gospodin Mustafa Pamuk je najavio da će kasniti na sjednicu, zbog nekih neodložnih obaveza, da će doći oko 16 časova. Ja se nadam da ćemo mi prije toga završiti rad. Poštovana gospodo, mi imamo kvorum za punovažan rad i odlučivanje i predlažem da počnemo sa radom. Prije nego što predložim dnevni red, želim da vas obavijestim da smo, kao Kolegijum, dogovorili da ćemo prije sjednica imati redovne sastanke sa predsjednicima poslaničkih klubova i poslanicima koji nemaju poslaničke klubove u Parlamentu, da ćemo pokušati da na takvim sjednicama dogovaramo i usaglašavamo stavove oko dnevnog reda i oko svih drugih pitanja oko kojih se puno vremena gubilo na redovnim sjednicama i to smo već danas uradili. Želim da vas obavijestim, također, da smo, dakle, danas dogovorili sljedeće. Da ćemo do kraja godine imati još tri sjednice 12. i 15.12. i 22.12. Da ćemo sve iz Programa rada što nije sadržano u ovoj sjednici i onim prethodnim rasporediti u ta tri termina zasjedanja i da ćemo o tome izvijestiti Savjet ministara BiH kako bi se mogli oni pripremiti, odnosno, pripremiti materijale u skladu sa našim programom rada, jer oni već kasne kad je u pitanju realizacija njihovih zadataka, da bismo mi mogli izvršavati svoje obaveze, a mi smo im dostavili program rada koji je usvojen na pretprošloj sjednici. Taj program rada je usvojen i mi do sada nemamo potrebne materijale da bismo mogli raditi u onom tempu kako je to predviđeno programom rada. Mislim da je ovakav način rada dao određene rezultate i imamo saglasnost svih prisutnih na tom sastanku Kolegijuma sa predstavnicima stranaka da ovakav rad treba nastaviti prije sjednica, da tu treba, tako da kažem, izgubimo najviše vremena oko dogovora, a kad dođemo ovdje da idemo na 2 konkretan radi i aktivnosti. Mi ćemo do sutra, već možda i danas imati raspoređene, pored termina, i sadržaje za svaku od sjednica, tako da ovaj operativni plan koji ste dobili ne smatrate konačnim, jer on će već danas biti izmijenjen u skladu sa današnjim dogovorom. Ima li kolega Genjac šta dodati? Jesam li, gospodo predstavnici stranaka, šta zaboravio važno reći, a vi ste bili prisutni, a želite da to kažem ovdje pred Parlamentom, je li me čujete, gospodo poslanici, nadam se da čujete. Još samo želim jednu rečenicu da kažem, da je bilo rezervi i prema sadržajima i prema terminima zbog određenih zgusnutih termina u radu i zbog potrebe da sve to rasporedimo u skladu sa programom rada, međutim, ipak, opredjeljenje je bilo sljedeće. Mi ćemo predložiti, a sve ono zašto se ne dobiju materijali u skladu sa Poslovnikom i ne prođe određenu poslovničku proceduru, neće ni biti stavljano na dnevni red. Mi hoćemo da pokažemo djelom da je Parlament spreman da ispoštuje usvojeni program rada i vremenski tajming u skladu sa programom i, također, još jedna je novost u tom radu. Sjednice koje se ne završe u zakazanom terminu i u zakazano vrijeme, nastavit će se sledećeg dana. Također, znate da smo predvidjeli vrijeme zasjedanja sa poslaničkim klubovima, predstavnicima poslaničkih klubova, da smo predvidjeli početak sjednice, da smo predvidjeli redovnu pauzu gdje bi poslanici mogli da znaju kad će ručati, imati jedan kraći odmor i rad do 18 sati. Ako se u tom terminu ne završi, nastavlja se sledeći dan. Molim vas, to je stav Kolegijuma i podržan je sa jednom malom rezervom od dijela političkih stranaka, ali niko nije bio protiv pristupa, nego ima rezervi prema, da kažem, obimu posla koji je pred nama. Imate li vi pitanja u vezi sa ovim? Ja mislim da nemate. Ja sam imao želju da vas samo upoznam sa ovim stavom, a mi ćemo redovno zasjedati kao Kolegijum sa predstavnicima političkih stranaka i poslaničkih klubova, prije svake sjednice, u terminu kako je tu predviđeno, u zaključku kojeg ste dobili. Što se tiče zaključka, operativni program bit će danas izmijenjen, zbog usaglašavanja sadržaja programa rada i ovog što je predloženo i to će već danas biti gotovo. Toliko o tome. Vi ste, poštovana gospodo, u prijedlogu dnevnog reda dobili sadržaj današnjeg zasjedanja i dobili ste materijale. Zapisnik sa 11. sjednice Predstavničkog doma dobili ste danas, jer nije bilo tehničkih mogućnosti da vam se prije dostavi. Vi ste danas, također, dobili tekst Prednacrta poslovnika sa primjedbama gospodina Fernanda, predstavnika FAR projekta i neće biti problema što je danas dobijen, jer ćemo o toj tački danas raspravljati u načelu. Znači, danas se samo otvara procedura stavljanja Poslovnika u skupštinsku proceduru i raspravljat će se u načelu. Predlažem sledeći: 1. Usvajanje Zapisnika sa 11. sjednice Predstavničkog doma 2. Razmatranje Prijedloga zakona o imigraciji i azilu 3. Razmatranje Prednacrta poslovnika Predstavničkog doma, rasprava u načelu, što ima jasan karakter rasprave 4. Davanje saglasnosti za ratifikaciju sledećih sporazuma a) Sporazum o socijalnom osiguranju između BiH i Republike Austrije sa Protokolom o sprovođenju sporazuma; b) Sporazum o zajmu između Socijalnog fonda za razvoj Savjeta Evrope i BiH, o regulisanju predratnog duga BiH sa usaglašenom, potpisanom alokacijom obaveza prema Socijalnom fondu od Ministarstva finansija 3 Federacije BiH i odlukom o prihvatanju zaduženja prema Fondu za socijalni razvoj Evrope po kreditima korištenim prije 2.4.'92. godine donesenom od Vlade RS; c) Sporazum o slobodnom tranzitu preko teritorije Republike Hrvatske u i iz Luke Ploče i preko teritorije BiH; d) Ugovor o garanciji Projekat mreže za prenos električne energije, sistem upravljanja električnom energijom između BiH i Evropske investicione banke sa ugovorima o garanciji potpisanim od Ministarstva spoljne trgovine i ekonomskih odnosa, Ministarstva finansija Federacije BiH i Ministarstva finansija RS; e) Sporazum o zajmu, Projekat hitnog unapređenja električnog sistema između japanskog Fonda za prekomorsku ekonomsku saradnju OECF-a i BiH i 5. Poslanička pitanja i prijedlozi Otvaram raspravu o prijedlogu dnevnog reda. Izvolite. Ko se javlja za riječ? Obzirom da nema prijavljenih za raspravu o dnevnom redu, molim Sekretarijat, koliko prisutnih je u sali? - 31 - 31. Ko je za predloženi dnevni red? - 26 Ko je protiv? Uzdržanih 5. Mislim da nema potrebe za provođenjem procedure do kraja, jer sam vidio da broj i iz Federacije BiH i RS prelazi Poslovnikom predviđenu kvotu i smatram da je dnevni red usvojen. Ima li neko primjedbu na proceduru glasanja po dnevnom redu? Nema. Molim da se konstatuje, ovo ne morate sad upisati u stenogram, ali mislim da je rezultat ove prethodne sjednice dao pozitivan efekat. Gotovo je, usvojili smo dnevni red, nema više. Ad.1. Usvajanje Zapisnika sa 11. sjednice Predstavničkog doma PSBiH Otvaram raspravu po prvoj tački dnevnog reda. Ko se prijavljuje za raspravu? Gospodin poslanik Spahić.
Povodom ovog zapisnika, dame i gospodo, gospodine predsjedavajući, članovi Kolegija, želio bih samo da skrenem pažnju da je gospodin Kurtović tom prilikom iznio, kao ministar, informaciju o tome da će se uskoro pojaviti Vijeće ministara BiH sa predloženim dokumentom ili okvirom za ekonomsku strategiju, za ekonomsku politiku i socijalnu politiku na razini BiH. Ja bih samo zamolio da se to u Zapisniku jasno vidi kao obaveza, jer je to jedna od inicijativa poslanika koja obavezuje oba kolegija koja su to prihvatila i uputila Vijeću ministara BiH da to bude u programu naših aktivnosti u narednom periodu, to je sve. Hvala lijepa.
Izvolite, ko se dalje javlja za diskusiju. Nema prijavljenih. Zaključujem diskusiju po prvoj tački dnevnog reda. Koliko je u sali prisutnih? 4 - 31 Javite mi samo promjenu. Ja ću voditi 31 dok mi god ne javite promjenu. Ko je za da se usvoji Zapisnik sa 11. sjednice uz primjedbu gospodina Spahića? - 26 Ko je protiv? Nema niko. Uzdržanih 5. Nema potrebe glasati po entitetima, jer sam vidio da ima potrebna većina. Ima li neko primjedbu na proceduru glasanja. Konstatujem da nema primjedbe na proceduru glasanja. Idemo dalje. Prelazimo na 2. tačku dnevnog reda. Ad.2. Razmatranje Prijedloga zakona o imigraciji i azilu Molim vas, obzirom na važnost ovog zakona, želim da vas obavijestim da smo ponovo stavili ovaj zakon, na inicijativu Kancelarije OHR-a, i da je to razlog pojavljivanja ove tačke u tako kratkom roku u dnevnom redu. Vi ste, nadam se, dobili i nekih novih amandmana u materijalu. Otvaram raspravu o ovoj tački dnevnog reda. Izvolite.
Gospodo predsjedavajući, dame i gospodo, obzirom da je ovo Prijedlog zakona, znači, trebalo je amandmanima djelovati. Ja nisam djelovao amandmanima pa ću samo dati jedan prijedlog u smislu zaključka, jer ovo što ću reći, može se, čini mi se i podzakonskim aktima od strane nadležnog ministarstva regulirati i definirati. U ovom zakonu, u par njegovih članaka, sam, čitajući, našao neke nepreciznosti koje, čini mi se, da bi trebalo precizirati ovim podzakonskim aktom. U članu 20. kaže "zahtjev za odobrenje privremenog boravka može se odbiti ukoliko“, pa pod b) „na kraju predstavlja prijetnju javnom redu BiH". Moje je pitanje kako se to dokazuje i čime se dokazuje i šta je to čime mi pokazujemo da neko predstavlja prijetnju? Sličnih stvari imate, recimo u glavi 5. odbijanja ulaska i protjerivanja, pa kaže "strancu se može odbiti ulazak" d) ukoliko se može utemeljeno pretpostaviti da će mu nedostajati sredstva neophodna za boravak. Opet je pitanje utemeljeno, pretpostaviti šta znači to, odnosno, treba to definirati preciznije. U istom članku, pod e) „ukoliko se može pretpostaviti da će obavljati djelatnosti za koje je potrebna radna dozvola“, itd., znači, opet se može pretpostaviti i još na jednom mjestu sam to našao. U istom članku 27. kaže: "strancu će se odbiti ulazak u zemlju, ukoliko bi njegovo prisustvo u zemlji predstavljalo prijetnju javnom redu i sigurnosti", i to treba definirati ko je taj ko predstavlja prijetnju prisustvu u zemlji i kako ćemo mi znati na osnovu čega se nekome može odbiti ulazak u skladu sa ovim članom.
Hvala lijepa, poslaniče, ja se izvinjavam, da je obaveza prije sjednice, u izuzetnim slučajevima, na sjednici dostaviti amandmane. _________: On je išao na amandmane. Ovo idemo kao pitanja. Dobro. Može regulisati. Ja molim predstavnike predlagača da prate diskusiju i da na neka pitanja daju odgovore kad čuju sve.
Poštovani predsjedavajući, dame i gospodo poslanici, Mi smo razmatrali ovaj zakon na prethodnoj sjednici i koliko sam ja shvatila svi amandmani koji su podneseni na prethodnoj sjednici, predlagač ove amandmane nije prihvatio, mi smo glasali o ovom zakonu i Zakon nije prošao proceduru. Sad u ponovnom razmatranju ovog zakona, ja sam dobila samo jedan amandman, a to je amandman gospodina Banjca. Ja bih molila da vi provedete proceduru, nek se predlagač izjasni o ovom amandmanu i ukoliko nema dodatnih amandmana da pristupmo procesu glasanja. Takav je stav danas bio i Komisije za ustavna i pravna pitanja.
Dobro. Je li predlagač dobio amandman ovaj novi? Gospodo iz Savjeta ministara BiH, jeste li dobili?
Evo, sad smo dobili.
Ja ne znam hoćete li vi imati sastav, da kažem, savjeta koji bi mogao da se izjasni o amandmanu. Ima li još neko želju da diskutuje po ovoj tački, pa da radimo ovako kako je predložila poslanik Čolo, da idemo efikasnije. Ima li, jednom morate samo prediti ime da bude Srbin. Ja želim, da kao predlagač amandmana, ako mogu da diskutujem, vidim da nema niko od poslanika, želim da diskutujem kao poslanik. Vi ste dobili amandman, radi se o usklađivanju teksta člana 1., stav 2. sa Ustavom BiH i sasvim je jasno da sam ja predložio kompromisno rješenje između onog ranije i sada da se strancem smatra svako onaj ko nema državljanstvo BiH u skladu sa članom 1., tačka 7., a. i b. Ustava. Mislim da bismo time prevazišli i ove, da kažem, nesporazume po tom pitanju, uvažavajući najviši akt države i to je bio moj cilj. Što se tiče drugog amandmana koji je bio, također, želim ovdje da obavijestim i javnost BiH, a i vas da smo mi potpuno saglasni sa mišljenjem OHR-a, gdje se kaže u određenim članovima ovog zakona, odnosno Nacrta, još uvijek Nacrta, a nadam se da će biti Zakon veoma brzo, već danas. Kad je u pitanju poseban status građana određenih država, Savjet ministara BiH, po ovom zakonu, kad postane zakon, naravno, ima mogućnost da od pasoškog režima i režima viza izuzme, odlukom određene države, za koju smatra to važnim. Prema tome, time bismo mi dali mogućnost Savjetu ministara da u skladu sa zakonom, ako ga usvojimo, da i oni dio svog posla urade u korist građana i naroda BiH, odnosno, njihove želje ili, da kažem, želje njihovih predstavnika. To je sve što ja imam reći u vezi amandmana. Mislim da smo jako blizu dogovora, ako želimo da ga postignemo, a, naravno, ja sam pokazao i ovom promjenom sadržaja da želim da se danas taj zakon na jedan efikasan i brz način usvoji. Ako Savjet ministara BiH, ja ne ulazim u vaš način rada, ako vi imate zakonitu mogućnost rada u sastavu u kome ste ovdje prisutni, ja vas molim da se izjasnite o amandmanu, ako nemate, recite nam to, jer je to, da kažem za nas jako važno. Hvala vam lijepa. 6 Ja bih sada, kao predsjedavajući, sad ću drugačije, zamolio predstavnike Savjeta ministara BiH, ako imaju mogućnost zakonitog rada, da im damo deset minuta pauze da se izjasne, ako ne, da nam to sad saopšte. Pauza 10 minuta. U 10 do 2 ovdje. Ima čak, mislim da je dobar prijedlog. Može li malo sačekati, gospodo poslanici? Imam jedan prijedlog, ako ste vi saglasni, da ovu tačku za trenutak odložimo i pređemo na sledeću? Ne slaže se Klub poslanika SDP-a. Pauza 10 minuta. U sali ima 26 poslanika. Dovoljno da nastavimo rad. Ja molim predstavnike Savjeta ministara BiH da uzmu riječ.
Cijenjeno predsjedništvo, dame i gospodo, Mi smo se konsultovali u okviru Vijeća ministara BiH i moram reći da, iako su pozivi za prisustvovanje ovoj sjednici upućeni svima, nažalost, ne znam razlog zbog čega danas nema članova Vijeća ministara BiH, kopredsjednika i ministra iz reda srpskog naroda, tako da nismo se mogli punopravno izjasniti po pitanju amandmana koje je gospodin Banjac, poslanik u ovom domu, uputio prema Vijeću ministara BiH. Međutim, imamo zajednički stav da molimo Parlament da danas usvoji Prijedlog zakona u formi u kojoj je upućen Parlamentu i koji je u potpunosti usaglašen na Vijeću ministara BiH, znači, imamo puni konsenzus oko njega i dalje taj zakon u potpunosti podržava i OHR i UNHCR i Vijeće Evrope, jer smo zajedno u saradnji sa njima ovaj Prijedlog zakona napravili. Ja ispred Vijeća ministara BiH molim Parlament da usvoji Zakon ovakav kakav jeste, a gospodina Banjca molimo da odustane od svog amandmana, tim više što smatramo da amandman, sam po sebi, i nije toliko relevantan za sam Zakon, niti ga značajnije poboljšava. Podsjetio bih vas da je to, na neki način, i pozicija OHR-a, koju su oni ponovili i u svom pismu, u odgovoru na ranija dva amandmana koja su došla od gospodina Banjca, jer član 1., stav 2. na koji je upućen amandman, u stvari, reguliše i daje definiciju ko se smatra strancem, a ovim zakonom se ne definiše ko je državljanin BiH. Još jednom, u ime Vijeća ministara BiH, molimo da Parlament danas usvoji Prijedlog zakona iza koga je stalo i Vijeće ministara BiH i svi relevantni predstavnici međunarodne zajednice. Hvala lijepa.
Hvala lijepa.
Uvažene kolege, predsjedavajući, uvažene kolege poslanici, gosti i predstavnici sredstava javnog informisanja, Zaista, evo, ponovo dolazimo u poziciju da, radi nekakvih formalnih razloga, dolazimo u situacije da ne možemo glasati na način na koji bi, zaista, to bilo oportuno prema Privremenom poslovniku kojega se moramo pridržavati. Naime, činjenica je da pred sobom imamo jedan amandman i činjenica je da se od nas traži, od Savjeta ministara BiH, da mi preko toga pređemo i da usvojimo jedan zakonski akt, a da prethodno se Savjet ministara BiH o njemu ne može izjasniti iz razloga što se ne može sastati. Ja, istina, nemam podatka o tome da li je amandman gospodina, u ovom slučaju predsjedavajućeg, dakle, gospodina Banjca, pravovremeno dostavljen Savjetu ministara 7 BiH, zaista tu informaciju ovog momenta nemamo, međutim, apsurdno je da se traži, dakle od mene, kao poslanika, da to traži Savjet ministara BiH da preskočimo tu stepenicu i da odmah idemo na glasanje o ovom zakonskom propisu. Mislim u svakom slučaju da je to krajnje neozbiljno i ja se ne mogu složiti sa takvim načinom rada i ja ću ovog momenta glasati apsolutno protiv ovog zakona, ukoliko se priđe sada glasanju, sve do onog momenta dok ne dođemo u poziciju da imamo stav Savjeta ministara BiH kako je to, inače, i predviđeno, a nakon toga tek se može glasati o ovom Nacrtu, odnosno, Prijedlogu zakonskog teksta.
Hvala. Ima li još neko želju da diskutuje? Poslanik, gospođa Perkanović.
Poštovano predsjedništvo, dame i gospodo poslanici, uvaženi gosti, Kad smo kod ovog zakona, ja se ne slažem s tim da se o ovom amandmanu ne usaglasi Ministarski savjet BiH. Ne možemo raditi na ovakav način. Mora se poštivati Ustav. Ovo je dokaz da neki ne poštuju ustavne odredbe i pokušavaju da izbjegnu, na sve moguće načine, izvršenje obaveza iz Ustava. Hvala vam.
Hvala Vam. Ima li još neko želju da diskutuje? Ja bih se trebao izjasniti. Poštovana gospodo, vjerujte, moja istinska želja je bila da za ovako jedan važan zakonski projekat nađem kompromisno rješenje. Znamo mi razlog zašto je predloženo kako je predloženo i znamo razlog zašto je predložen amandman u skladu sa Ustavom, da bi se ispoštovao Ustav. Ja vas, molim kao Savjet ministara BiH i molim sve buduće predlagače da ne dovodimo poslanike u nekakve dvojne uloge. Po jednoj ulozi, vi možete predložiti šta vi smatrate važnim, po drugoj nemate vi potrebe da predlažete to jer za vas je to već neko uradio. Kad krenemo i dalje od ovog zakona, uvijek se nađe neko ko je razmišljao za nas pa ispadne da je najbolje da mi dođemo bez glave, odnosno, da dođemo po svoje mišljenje, pa da ovdje, umjesto nas, najvjerovatnije mogli bi biti roboti koji će samo dizati i spuštati ruke, morate poštovati da poslanici imaju pravo poslovničko da dograđuju sve prijedloge, bez obzira ko ih je usaglasio ili nije usaglasio, to je jedno. Drugo, vi morate shvatiti da je politika i sposobnost dogovaranja i stvaranja kompromisa i istinski sam želio da jednim, da kažem, sitnim svojim prilogom dam doprinos tom kompromisu, kako bi se ovaj važan zakon usvojio. Ja sad moram da kažem vama, ako ste vi nas doveli u takvu poziciju, kao Savjet ministara BiH, da niste se izjasnili o tome, šta je, tu je. Vi imate sutra sjednicu, to znam. Niste nam odgovorili, dali svoje mišljenje o amandmanima na Zakon o izbjeglim i raseljenim licima, nemojte me krivo shvatiti, možda nisam dobro rekao naziv Zakona, ali znate o čemu govorim. Vi ćete sutra biti u poziciji da se izjasnite i oko tih amandmana kao predlagači. Ne vidim razlog da sutra, kad budete u punom sastavu, ne izjasnite se i o ovom amandmanu, ne vidim razlog. Ne vidim razlog da mi i danas, ako nam je stalo do rješenja problema, ne kažemo, skupa sa Zakonom o izbjeglim i raseljenim licima, sutra ćemo nastaviti raspravu pošto čujemo mišljenje Savjeta ministara BiH i o Zakonu o imigraciji i azilu, jer smo sutra tu. Ako nećete ni to, gospodo poslanici, imam ja i treći kompromisan prijedlog. Ako, znači, 8 nećete nijednu ni drugu, ja imam i treću, čime sasvim jasno pokazujem da mi je itekako stalo da ovaj parlament radi, a taj kompromisan prijedlog jeste, moj prijedlog, poslanička grupa Federacije BiH, mislim da se radi o poslaniku gospođi Čolo, gdje se kaže da se strancem smatra ono lice koje nema državljanstvo BiH u skladu kako sam ja naveo sa članom 1., tačka 7., a) i b) i Zakonom o državljanstvu koji je usvojen, dodajem ja, evo, i Zakonom o državljanstvu. Da skratimo taj prazan hod, da idemo naprijed već jednom. Gospodo poslanici, imate sad i treću mogućnost. Ovo je stvarno maksimum što mogu da učinim i više od toga, zbog dostojanstva kao poslanika, ne mogu da učinim. Hvala vam.
Ja sam očekivao da neko kaže nešto, međutim, niko se ne javlja, svima je sve jasno kao i uvijek. Vaš amandman je zaprimljen 23., je li, danas 23., čini mi se, znači, Vaš amandman je danas stigao.
I u skladu sa Poslovnikom.
U skladu s Poslovnikom. Mi radimo dvije godine na ovom. Prema tome, govor o ozbiljnom ili neozbiljnom malo treba uzimati...
Ja nisam govorio.
Ovi koji su ranije govorili, treba uzimati sa rezervom mi smo vrlo ozbiljno pristupili tome, mada danas to možemo usvojiti, ako želite, ako ne, ostavit ćemo za sutra ujutro, u punom sastavu Vijeća ministara BiH i dobit ćete naše mišljenje. Hvala lijepa.
Ovdje je CD Koalicija tražila pauzu 10 minuta, ali samo 10. minuta. Hajde ovako da se dogovorimo. Obzirom da smo mi predvidjeli pauzu od pola tri do tri, redovnu pauzu, odnosno od dva do tri, da li možemo iskoristiti ovu pauzu do tri sata da ljudi ručaju i da nastavimo? Znači, deset minuta pauza, u 2 i 25 tačno nastavljamo pa ko dođe. Nastavljamo sa radom, ima li dovoljno poslanika? Da li će predstavnik CD Koalicije, koja je tražila pauzu, reći rezultat, ili ću ja reći što sam čuo.
Ništa, samo, ostaje se, bilo je pokušaja nekakvog dogovora radi eventualnih rješenja, budući da nije pronađen nekakav kompromis, prijedlog je da se ova tačka za sutra odgodi, i nakon izjašnjenja Vijeća ministara BiH se raspravlja.
Hvala lijepa. Ja bih samo možda mali dodatak, imali smo mi više kompromisa. Ima li neko želju da kaže u vezi ovog?
U svakom slučaju, kao poslanik, apsolutno uvažavam ovo što je gospodin Genjac rekao i pogotovu, s obzirom da nema mogućnosti za kompromis, da to sutra ide na Savjet ministara BiH, kao što je to, inače, predviđeno, međutim, htio sam samo reći u jednoj riječi da, zaista, uvažavajući što je gospodin Rečica maloprije rekao, da se radi o jednom amandmanu koji uopšte suštinski ne mijenja smisao Zakona o imigraciji i azilu i ja sam očekivao da će, zaista, postojati tu dobra volja da mi već danas svi dignemo ruke s obzirom na ono što želimo, a to je da što prije usvojimo ovaj zakonski propis, a, na kraju krajeva, to žele međunarodni medijatori, jer ovaj Zakon je jedan od ključnih zakonskih propisa za prijem u Savjet Evrope. Htio sam samo da kažem da sam očekivao kompromis jedan, s druge strane, međutim, toga nema, ali ja sam duboko ubijeđen da će mišljenje sutra Savjeta ministara BiH biti pozitivno i da ćemo napokon usvojiti ovaj zakonski tekst.
Ja imam jedno pitanje. Da li je poslovnički u redu, upravo to sam htio da konstatujem, da mi na nastavak 12. sjednice, znači, prijedlog je da bude prvo nastavak 12., pa nastavak 13. sjednice, pa da to riješimo na taj način i da to bude u skladu sa Poslovnikom. Jeste li, gospodo poslanici, za ovakav stav, da odložimo raspravu za sutra, ovu tačku gdje ćemo zaključiti? Ima li još neko želju da učestvuje u raspravi ili da zaključujem raspravu, da i to znamo, dobra je primjedba. Nema niko više želju da učestvuje u raspravi. Hvala lijepa. Zaključujem raspravu, a izjašnjenje ostavljam i na amandman i na Zakon za sutra. Ad.3. Razmatranje Prednacrta poslovnika Predstavničkog doma Rasprava u načelu Otvaram raspravu, a prije otvaranja rasprave, želim da vas obavijestim o sledećem. Vi ste Prednacrt poslovnika dobili, to je negdje, ja mislim, u septembru mjesecu. U međuvremenu je stigao i komentar i primjedbe na Poslovnik od strane gospodina Fernanda koji je želio dati svoj doprinos, da kažem, kvalitetnoj dogradnji Prednacrta. Kolegijum je raspravljao o Prednacrtu i zaključio da formira radnu grupu ispred sebe koja će prva izvršiti prvu reviziju tog teksta kako bi Kolegijum mogao vama dostaviti Nacrt. Komisija se sastala, a Komisiju čine predstavnici sva tri naroda i članovi Sekretarijata, naravno. Ja njihova imena, nisu ni važna, radi se o tri člana Sekretarijata i tri eksperta, naravno da je predlagač Poslovnika Kolegijum, jer to se i podrazumijeva, jer mi smo formirali Komisiju. Mi očekujemo danas da se u raspravi u načelu izjasnite o načelnim primjedbama i stavovima u vezi s Prednacrtom koga ste dobili. Tu raspravu ćemo mi na Kolegijumu preslušati još jednom i, u saradnji sa Komisijom, doći do kvalitetnih dogradnji. Od vas očekujem da u roku od, danas da dogovorimo, a on ne bi smio biti duži od sedam dana, dostavite svoje primjedbe i prijedloge amandmanski, a onda bismo mi pripremili taj Nacrt negdje za 15. decembar, za sjednicu koja će se održati 15. decembra. Činjenica je da niko do sada od vas, iako ste dobili Prednacrt, nije dostavio nijednu rečenicu niti primjedbu, niti amandman, niti bilo kakav tekst koji bi govorio u 10 kom pravcu treba dograđivati. Vjerovatno, izuzev gospođe Havel, to je tačno, pa ja govorim, nju smo smatrali kao članom Kolegija, jer često zamjenjuje gospodina Skopljaka. Prema tome, očekujemo mi to od vas da vi to uradite, ali nešto slabo. Prema tome, imate sedam dana da sva vaša razmišljanja dostavite Kolegijumu, a mi ćemo to uzeti u obzir kod formiranja Nacrta poslovnika. Ne možete reći da materijal niste dobili, ne možete reći da niste imali dovoljno vremena, svega je toga bilo. Očekujem danas da vodimo jednu raspravu, ali vas molim da ne ulazimo u pojedinosti. Imat ćete priliku da to amandmanski riješite u ovom roku kako je dogovoreno. Očekujem od vas da kažete je li taj rok od sedam dana kratak. Ja mislim da nije, s obzirom da ste imali dva mjeseca i više da se i kao klubovi dogovarate i kao pojedinci opredjeljujete. Evo, poslije ovog otvaram raspravu, ko želi učestvovati u raspravi, ali molim da ne ide u pojedinosti? Ko želi učestvovati u raspravi? Poslanik Lagumdžija, ja se izvinjavam, gospođa Muminagić, nisam Vas vidio.
Cijenjeno predsjedništvo, kolege i kolegice poslanici, Činjenica je da smo mi ovaj Prednacrt dobili ranije, i ja upravo da kažem, očekivala sam da ćemo prethodno obaviti malo konkretniju raspravu u radnim tijelima kako bismo mi dali u radnim tijelima sugestije vezano za Poslovnik, to može biti ovdje na ovom tijelu, ali mislim da bi bilo efikasnije, i ja radi toga nisam ništa pisala, jer mislim da treba prethodno proći jednu načelnu raspravu pa onda na konkretna rješenja davati amandmane, ali šta je, tu je, možemo i sad neku načelnu raspravu obaviti, ali mislim da ova konkretna rješenja, da bi bolje bilo da razgovaramo u radnim tijelima, posebno što radna tijela ovdje imaju i posebno poglavlje koje govori o njihovoj nadležnosti, to bi bilo prvo. Drugo, ja bih, vezano za prava i dužnosti zastupnika, dala neka svoja razmišljanja, ovo nije u ime Kluba. Mislim da bi to ovdje u članovima 7. i 8. dobro bi bilo pogledati, da li je ova materija poslovnička, jer čini mi se da su preuzete ustavne nadležnosti. Ne bih rekla da bi dobro bilo da ovo ovdje upisujemo, ali što se tiče prava i dužnosti zastupnika, moje je razmišljanje, kažem da je razmišljanje pa ukoliko možemo da se oko njega u toku daljeg rada dogovorimo, i dobro bi bilo da nađe mjesta. Moje razmišljanje da, što se tiče prava i dužnosti poslanika, ne bi trebalo da samo učestvuju u radu. Ja mislim da bismo mi morali uložiti jedan napor da naše učestvovanje u radu Parlamenta i radnih tijela ide prema iznalaženju rješenja koja će omogućiti ostvarivanje nadležnosti BiH, organa BiH, utvrđenih Ustavom. Akcenat mi je na to da ulažemo napore da iznalazimo rješenja, jer učestvovati u radu, može da svako iznese svoje mišljenje i da nema usaglašavanja, odnosno iznalaženja rješenja, a čini mi se da nam je zadatak da mi dođemo do rješenja i da onda rješenja koja smo usvojili, pratimo njihovo ostvarivanje i našim sugestijama i prijedlozima doprinosimo poboljšanju tih rješenja, ono što se ne ostvaruje, ili ne djeluju organi koji trebaju da ostvaruju ili rješenja nisu u redu. S tog stanovišta, ovako generalno govoreći, fali mi taj dio i koordiniranje aktivnosti, naši napori na koordiniranju aktivnosti između organa BiH, konkretno Parlamenta i organa u entitetima. Zalažem se, i molim Kolegij da to s dužnom pažnjom razmotri, da u okviru radnih tijela formiramo, pored ovih predloženih komisija, i jednu komisiju kojoj ću sad reći namjenu, spremna sam da ponudim i pisani tekst, odnosno ne mora to biti amandman već moja razmišljanja o tome šta bi to radno tijelo trebalo da bude, a radi se o tome da 11 formiramo komisiju za praćenje i ostvarivanje jednakosti među polovima i unapređenju statusa žena. Moram da kažem da su prošle četiri godine od Pekinške deklaracije koja je usvojena na IV konferenciji, koja je bila Konferencija posvećena ženama, da, koliko znam, nijedno tijelo u BiH se ne bavi realizacijom, ostvarivanjem platforme za akciju koja je tom prilikom usvojena, da mi nemamo strategije za provođenje te platforme za akciju i zalažem se da se u Parlamentu formira jedno radno tijelo koje bi, u prvom redu, podsticalo aktivnosti na realizaciji Pekinške deklaracije i platforme za akciju, znači, podsticalo bi aktivnosti na nivou BiH i usmjeravalo ili koordiniralo ili tražilo načine za koordiniranje aktivnosti na nivou BiH i u entitetima i sve u cilju ostvarivanja te platforme za akciju, a platforma za akciju se odnosi na 12 oblasti rada, oblasti djelovanja u jednoj zemlji, tako da mislim da bi bilo mjesta da i takvo jedno radno tijelo u Parlamentu formiramo, posebno što je BiH potpisnica ovih dokumenata i učesnica Konferencije. Moja zamisao je da bi ovo radno tijelo trebalo da sagledava prijedloge zakona, odnosno nacrte ili prijedloge, prijedloge zakonskih rješenja kao što Ustavna komisija sagledava sa stanovišta ustavnosti i zakonitosti, ovo radno tijelo bi trebalo da razmatra te zakone sa stanovišta ostvarivanja ravnopravnosti polova i drugo, mislim da bi ovo radno tijelo trebalo da sugeriše pripremanje i razmatra platforme za učešće naših delegacija u međunarodnim radnim tijelima i međunarodnim organizacijama kad se ova pitanja razmatraju. Opredjeljenje da ovo predložim je zato što sam primijetila da niko se u BiH, a bogami ni u entitetima, ovim pitanjima ne bavi i mislim da bi Parlament mogao biti mjesto gdje možemo podsticati ove aktivnosti i ostvarivati određenu saradnju i koordinaciju organa koji na ovim pitanjima rade. Još jedno razmišljanje vezano je za klubove poslanika, neću o detaljima, samo da kažem da mislim da klubovi poslanika u Poslovniku ne bi trebali da budu obaveza, već bi trebali da budu pravo poslanika i njihovih stranaka da formiraju klubove poslanika. Ovdje kako je postavljeno, mislim da je postavljeno kao obaveza, lično mislim da to nije u redu. Ne trebamo obavezivati već omogućiti, ukoliko poslanici žele, da djeluju preko klubova da djeluju, a oni kojih je malo i ne mogu da formiraju klub da se priključe nekom od klubova, znači ne obaveza već pravo. Hvala.
Poslanik Deretić, poslanik Kadić i poslanik gospođa Čolo.
Uvažene kolege, mi smo ovaj prednacrt dobili u 6., odnosno 7. mjesecu i ja već, faktički, na njega imam jako puno primjedbi, još krajem avgusta mjeseca sam ih imao u pismenoj formi, međutim, moram biti iskren pa reći da sam malo zatečen bio, jer sam prekjuče, to sam rekao i na Klubu prije nego što je počela ova sjednica, da sam dobio Prednacrt teksta, Poslovnika Predstavničkog vijeća koji je izradio gospodin, vidim dole u potpisu, gospodin Fernando Santo ... Ja bih generalno htio samo nekoliko stvari apostrofirati. Prva stvar, gospodine predsjedavajući, moje duboko mišljenje da je ovaj rok od sedam dana za bilo kakvu ozbiljniju raspravu prekratak. Čini mi se da bi bilo puno efikasnije da možda na današnjoj sjednici ovdje formiramo jednu komisiju, komisiju iz reda poslanika, koja bi imala 12 zadatak da u najkraćem mogućem roku, dakle, prvo da svoje primjedbe na Prednacrt zakonskog teksta kojeg smo dobili ranije, a i od gospodina Fernanda. Zašto ovo govorim? Kad je u pitanju Prednacrt koji smo dobili, a glasi, ovdje još pisan u Sarajevu, april '99. godine, podosta ima odredbi koje su u koliziji sa Nacrtom izbornog zakona BiH, što je sasvim razumljivo, mi smo ovaj Nacrt dobili skoro, to je negdje cirka mjesec dana, a ovaj Prednacrt poslovnika je rađen, kao što se ovdje vidi, u četvrtom mjesecu o.g. s tim što bi, ako bi se prihvatio ovaj prijedlog, dakle, komisija imala zadatak da uzme jedan i drugi tekst i da ga preradi i da izađe sa prijedlogom Predstavničkom vijeću i Domu naroda, Vijeću naroda. Bojim se u suprotnom da će nam jako puno vremena trebati da usaglasimo tekst koji bi bio prihvatljiv i koji bi eventualno bio predmet usvajanja. Gospodine predsjedavajući, ja sam samo u načelu rekao svoje primjedbe, inače, kažem pojedinačno ako je potrebno, ja mogu navesti generalne primjedbe, ali mislim da je to za sada za ovaj put dovoljno.
Ja želim samo da vas podsjetim, gospodo poslanici, na nešto što ste vi zaboravili i moj uvaženi kolega Deretić. Kad ste dobili ovaj Prednacrt poslovnika, onda ste dobili jedno pismo uz njega u kome je stajalo da do 15. septembra raspravljate u klubovima poslanika, raspravljate sami, čitate i dostavite primjedbe. Znači, mi smo ostavili mogućnosti, i to ozbiljne mogućnosti, kao Kolegijum, da vi to radite. Ja nemam ništa protiv toga da ponovo formiramo komisiju, ako mislimo da će to ubrzati donošenje, ali ima jedna narodna izreka kad je u pitanju formiranje komisije, ali ja ne bih htio da kažem. Mislim da bi to trebalo da je već urađeno, obzirom da ste vi već čitavo ljeto, faktički, čitali, pa da ste i jesen utrošili u čitanju i da sad samo treba da sumirate te vaše primjedbe koje ćete vi nama u roku od 7 dana dostaviti. Ja tako to shvatam, možda ja i griješim, ali ja otprilike tako to vidim. Nemam ništa protiv ovog prijedloga. Ja ću, ako poslanik, gospodin Fernando nije pisao Poslovnik nego je na naš prijedlog stavljao svoje primjedbe, prema tome, vi ste samo dobili njegove primjedbe i danas ste ih dobili. To samo još upotpunjuje, da kažem, vaše saznanje o nedostacima i dobrim stranama prijedloga. Prema tome, ja očekujem da, ipak, mi ispoštujemo ovo, mada neću osporiti kolegi pravo da se glasa i o tom prijedlogu za formiranje komisije, ako to mislimo da je rješenje. Ako kolega misli da treba da se formira komisija, molim da zaključak dostavi Sekretarijatu.
Dame i gospodo, smatram da nema potrebe za velikom raspravom u vezi sa ovako postavljenom tačkom dnevnog reda. Molim gospodina Deretića da odustane od svog prijedloga i da se prikloni orginalnom prijedlogu gospodina Banjca o kojem smo mi jutros razgovarali u radnoj verziji na Ustavnoj komisiji. Pozdravljam želju Kolegija da vodi, da konačno preuzme u svoje ruke u punom kapacitetu završetak posla na izradi stalnog Poslovnika o radu Predstavničkog doma BiH, jer čini mi se da Parlament BiH, za razliku od Vijeća ministara BiH i Predsjedništva BiH, je institucija koja još nema stalni Poslovnik o radu. Želio bih da se zahvalim, kao predsjedavajući Ustavne komisije i podržim nastojanja gospodina Fernanda da nam pomogne, kao ovlašćena osoba FAR programa za jačanje institucija BiH, u ovom pogledu i nadam se da ćemo i dalje imati jednu uspješnu saradnju. Najvažnije što mi se čini u ovom trenutku je da Kolegij čvrsto nastavi da vodi ovaj proces oko Poslovnika i da uspostavimo precizne rokove do kada 13 ćemo imati raspravu o Poslovniku, jer je to, na izvjestan način, ustav za rad ovog doma, odnosno Parlamenta BiH i smatram da ga trebamo usvojiti u što je mogućem kraćem roku.
Poštovani predsjedavajući, dame i gospodo, ukoliko je danas rasprava u načelu o ovom poslovniku, da mi svi poslanici stojimo na stanovištu da Skupština treba da donese svoj Poslovnik kojim će u skladu sa članom 4. Ustava BiH, utvrditi pravila i procedure svog rada. Znači, to pitanje nije sporno. Ukoliko budemo dalje diskutovali, bojim se da zalazimo u raspravu o pojedinostima. Međutim, ja bih htjela da Kolegiju Skupštine sugerišem neke stvari. Vi ste formirali komisiju sastavljenu, kako kažete, od eksperata i članova Sekretarijata, ja bih zamolila da ta komisija što prije utvrdi nacrt ovog poslovnika i dostavi ga nama, jer ja sam, vjerujte, dobila pet verzija poslovnika i svaki put, prvu sam detaljno iščitala, svaki put svaku narednu pregledavam i poredim sa onom prethodnom da vidim da li se radi o istom tekstu. Dobili smo i primjedbe na Poslovnik od strane gospodina Fernanda iz FAR projekta i molim ovu komisiju koja je, znači, sastavljena od eksperata da uporedi tekst poslovnika i njegove primjedbe. Danas je on na Ustavnoj komisiji rekao da pravi novi prijedlog poslovnika, znači, to je sad jedan treći tekst i da ta komisija ovim poslanicima dostavi konačan nacrt poslovnika da bisno ga mogli razmatrati kompetentno u skupštinskoj proceduri. Međutim, ja bih malo da se osvrnem na ovo što ste rekli da mi moramo dostaviti pismene prijedloge i primjedbe na tekst Poslovnika. Ja, vjerujte, imam dosta primjedbi koje se odnose na pojedinačne odredbe, međutim, mislim da nedostavljanje pismenih prijedloga i mišljenja ne ograničava moje pravo da ja, kao poslanik, mogu u skupštinskoj proceduri, kada se bude raspravljalo o Nacrtu ovog poslovnika, ne mogu davati svoje prijedloge i mišljenja. Nemojte nam ovo pravo ograničavati. Kad Nacrt bude ovdje u proceduri, svako od ovih poslanika ima pravo da interveniše u skladu sa Ustavom i u skladu sa drugim našim aktima.
Ja nisam ni mislio da uskratim nikom pravo, ali morate da shvatite poslovničku odredbu koja kaže da se amandmani dostavljaju do početka sjednice, izuzev u posebnim uslovima na samoj sjednici kad treba povezati neka dva amandmana nekim trećim, kompromisnim prijedlogom, dakle, jedna nova situacija kad se stvori, naravno da ja to neću sporiti. Pravo uzimanja riječi nikom neću osporiti, nema problema za to. Ide u redovnu proceduru.
(Govori sa mjesta i ne čuje se izlaganje)
Mjerodavan je onaj tekst koji vam je došao sa pismom, ali je malo čudno, gospodo poslanici, da kažem niko nije dostavio nijednu primjedbu izuzev gospođe Havel. Malo je čudno da nije niko, međutim, ja predlažem, evo, dat ću Vama riječ.
Štovani zastupnici, gosti, 14 Ja ću, zaista, biti vrlo kratka. Mislim da u ovoj sad situaciji trebamo učiniti napor svi zajedno da Poslovnik o radu ovog doma bude zaista kvalitetan. Znamo da je to vrlo važan dokumenat o kojem moramo dobro voditi računa. Htjela bih reći, općenito govoreći o ovom poslovniku, radnom materijalu koji je nama dostavljen, da ima puno odredbi koje su već ugrađene u Ustav. Ima odredbi koje će biti ili koje su već predviđene na drugačiji način u Izbornom zakonu, ima nekih stvari koje će se apsolutno morati promijeniti, a imamo sugestiju gospodina Santua Lale i mislim da o tome moramo voditi računa. Naime, ovo koliko ima gospođa Čolo i koje ja isto imam primjedbe, ja bih predložila ovako, i svi drugi ko bude imao ili ima sad tih primjedbi, da ih sad u ovoj radnoj grupi koja će uraditi novi radni materijal, odnosno prednacrt i na osnovu tek tog novog prednacrta da nešto dalje razgovaramo. Predlažem da onaj ko već sad ima primjedbe da da i da omogući da ovaj prvi materijal bude kvalitetan.
Ja bih htio, gospodo poslanici, kratko da dam u načelu nekoliko sugestija. Jedna od njih je da se u ovom Prednacrtu gubi tijelo koje vodi Skupština, a to je Kolegij. Mislim da to nema smisla prenositi ovlaštenja Kolegija na predsjedavajućeg, a da on ima zvanično dva zamjenika iz druga dva naroda, bez obzira ko to bio, sad sam to ja, a poslije će biti neko drugi, ali mi, u stvari, dva čovjeka uvijek isključujemo iz postupka, da kažem, određenog odlučivanja i rukovođenja Parlamentom, a kažemo kako poštujemo ustavnu odredbu da su to tri čovjeka iz tri konstitutivna naroda, o tom bi trebalo povesti računa i mislim da treba da se jasno i precizno utvrde obaveze i nadležnosti Kolegijuma. Mislim, oko sastava komisija. Ima jedna nelogičnost u samom tekstu. Kaže se da Parlament čine dvije trećine poslanika iz Federacije BiH i jedna trećina iz RS. Kad je u pitanju sastav radnih tijela, onda toga nema, to mi uopšte nije u redu. Treća nelogičnost koja je kontradiktorna samoj sebi, u istom tekstu, jeste način odlučivanja. Parlament, odnosno Predstavnički dom, odlučuje na jedan način, a komisija na drugi način, njegova radna tijela odlučuju na drugi način. Ne može, gospodo, dvojni način. Mislim da je to nelogično. Ja neću ovog momenta otvarati rasprave. Predlažem da o tome vodimo računa kad budemo radili na konačnoj verziji teksta i čudi me da to gospodinu Fernandu nije zapelo za oko, jer njega smatram čovjekom koji je dao puno doprinosa da poboljša tekst i nemojte smatrati da on daje nekakav svoj prednacrt, ne, on pomaž nama kao Kolegijumu u sugestijama na tekst koji je Kolegij prihvatio da predloži i molim da se njegove intervencije tako prihvate. Ima li još neko želju da govori? Hvala vam lijepo. Ja zaključujem ovaj dio rasprave, naravno, uz konstataciju da se dio stenograma koji se odnosi na ovu raspravu izdvoji i dostavi Kolegijumu kako bi ga mogao koristiti u daljnjem radu na prijedlogu stalnog Poslovnika. Ad.4. Davanje saglasnosti za ratifikaciju sledećih sporazuma Mislim da nema potrebe da sad čitam ovaj tekst, jer će više vremena proći da ga pročitam nego što ćete vi željeti vjerovatno da diskutujete. Ja pozivam predsjednika Komisije o međunarodnim i vanjskim poslovima, predstavnika Komisije o 15 međunarodnim i vanjskim poslovima, i predsjednika Ustavnopravne komisije da podnesu izvještaje svojih komisija, ali kratko, jer mi smo izvještaj dobili, samo je neka uvodna obrazloženja...
Gospodine predsjedavajući i gospodo zastupnici, obzirom da nema na današnjem zasjedanju ni predsjednika ni prvog zamjenika, ja ću vas, ispred Komisije, izvijestiti da je danas Komisija za međunarodna i vanjska pitanja imala svoju 8. sjednicu i da je na dnevnom redu imala davanje suglasnosti za ratifikaciju sporazuma, pod a), b), c), d) i e) kako stoji u današnjem pozivu za zasjedanje. Komisija je nakon rasprave zaključila da prihvata cjelokupni dnevni red, s tim da, pod a), postavlja pitanje da li se Sporazum odnosi i na studente BiH u Austriji i pod točkom c), pitanje u čijoj je nadležnosti formiranje upravnog odbora i apelacione komisije. Hvala.
Hvala, još jednog predsjednika da čujem, pa ćemo onda odgovore ispred Savjeta ministara BiH.
Dame i gospodo, Komisija za ustavna i pravna pitanja imala je sjednicu upravo prije početka ovog zasjedanja, tako da nismo pripremili pisani izvještaj. Komisija je razmatrala svih pet sporazuma i ocijenila je da postoji ustavni osnov za davanje saglasnosti za ratifikaciju svih pet ponuđenih sporazuma. Komisija je ovu svoju odluku donijela jednoglasno.
Otvaram raspravu po ovoj tački dnevnog reda, želi li neko da uzme učešća u raspravi?
Ja sam htjela da upoznam ovaj dom da je jutros trebala da bude održana i sjednica Komisije o pitanjima finansija i budžeta, jer se najmanje o tri, a po mom sudu i o četiri ova sporazuma, odnosno tri sporazuma i jednom ugovoru radi i o nadležnosti ove komisije. Iako je zakazana sjednica, i to od strane predsjednika Komisije, Komisija nije održana, jer članovi, a ni predsjednik Komisije nije došao niti je prenio tu obavezu na zamjenika. Ja želim ovdje da kažem da ne mogu prihvatiti takav neodgovoran rad jer, ili ne treba sazivati sjednice komisija, ili treba sjednice komisija održati kad se sazovu. Mislim da je bilo razloga da održimo sjednicu Komisije za finansije po ovim pitanjima, jer ne želim da osporim nijedan sporazum ni njihovo donošenje, ali mislim da bismo, sa stanovišta ove Komisije, trebali da sagledamo i zaduženost BiH prije nego donesemo ili damo svoju saglasnost na ove sporazume. Mi smo jedanput, kao Komisija, tražili da se 16 pripremi informacija o zaduženosti BiH, ona je u Programu rada i ja ne tražim da se takva informacija sad podnese, ali mislim da je Komisija, kao radno tijelo, trebala i imala mogućnost da se informiše i o tim pitanjima i da sa stanovišta visine zaduženosti BiH, a ovim se sporazumima preuzimaju znatne obaveze, da s tog stanovišta da svoje mišljenje. Povod da ovdje izađem je to što ova komisija ne može da radi, već nekoliko puta ne možemo da održimo sjednice i ja moram ovdje izraziti svoje neslaganje sa takvim odnosom prema Komisiji. Kad smo formirali komisije, vi se sjećate da je ovdje bilo problema, konkretno stranka SDP-a nije mogla da dobije mjesta u vođenju komisija koje je željela, a danas kad treba da radimo, ljudi koji su se borili da zadrže pozicije u tim komisijama nema ih da vode sjednice komisija. Mislim da takav odnos nije u redu, jer se i mi koji želimo da radimo, dovodimo u situaciju da ne možemo da radimo. Mislim da bi dobro bilo da dobijemo ovu informaciju o zaduženosti BiH, tako da svaki put kad raspravljamo, ova pitanja se mogu samo dodati, ako ne može u radnim tijelima, onda na ovakvom forumu, dodati koji je to nivo zaduženosti, jer ne bih htjela, kao poslanik, da se saglašavam i dižem ruke, a ne znam šta ostaje iza nas. Sutra će neko reći BiH je bila prezadužena, to su vam oni u onom mandatu to uradili, a mi ćutke prelazimo preko ovih sporazuma. Nemam oko sporazuma nikakvih problema, mislim, nemam nikakvih primjedbi, mislim da je korisno da ih prihvatimo, ali se ne slažem sa ovakvim načinom rada prilikom njihovog usvajanja.
Hvala lijepa. Ima li još neko želju da diskutuje po svim sporazumima, da ne izdvajamo posebno, znači, po ukupnoj tački 4. Nema. Hvala lijepa. Molim predstavnika Savjeta ministara BiH da uzme riječ.
Gospodine predsjedavajući, dame i gospodo, dragi gosti, Ja bih želio da dam odgovor na postavljena pitanja i da još jednu stvar obrazložim, više informativno. U duhu sa Zakonom o Vijeću ministara BiH, mi smo dužni i obavezni da dug predratni preuzmemo, znači, nije pitanje više izbora hoćemo li ili nećemo, sviđalo se nama ili ne sviđalo, to je obaveza koju moramo da izvršimo. Od ova tri sporazuma, dva su prethodni, znači predratni dugovi BiH, i njih smo morali regulisati. Treći kredit, kao što ste vidjeli, je beskamatni kredit koji je japanska Vlada, odnosno njihova jedna asocijacija daje za razvoj elektroenergetskog sistema u BiH. Vijeće ministara BiH je napravilo jednu detaljnu informaciju o zaduženosti BiH sa 30.06. i u duhu sa Zakonom o vanjskom dugu bit će dostavljeno Parlamentarnoj skupštini BiH, njenim domovima i ja ću pokušati da ubrzamo to da dođe do vas i da imate ukupnu informaciju iz koje ćete moći da pregledate i imate uvid o toj kompletnoj situaciji. Što se tiče konkretnih pitanja, kada je u pitanju formiranje Lučke uprave i Apelacione komisije, imenovanje članova jednog i drugog tijela, po ovom Sporazumu, je u nadležnosti Vijeća ministara BiH. Kod same izrade, odnosno formulisanja pojedinih tačaka u Sporazumu o slobodnom prolasku kroz teritoriju opštine Neum i pristupa luci Ploče, formalni su bili više … prisutnim Vlada Hrvatske kao institucije postoji, kod nas to nije bilo?, bilo je Vijeće ministara BiH pa se onda namjerno izostavilo to pitanje. 17 Drugo pitanje je pitanje Sporazuma sa Austrijom. Sporazum nigdje decidno ne ističe nijednu kategoriju korisnika, pa, prema tome, ne ističe ni studente, što mi tumačimo da su automatski obuhvaćeni ovim sporazumom. Znači i studenti iz BiH koji studiraju u Austriji trebaju da uživaju sve beneficije i sve odredbe ovog sporazuma. Mi ćemo svakako u duhu sa ovim pitanjem još detaljnije tražiti objašnjenje, kako sa strane pregovarača koji su učestvovali u izradi ovog sporazuma tako i sa strane austrijske Vlade koja ima sličnih sporazuma i sa drugim zemljama.
Hvala predstavniku predlagača. Čuli smo odgovore. Čuli smo sve. Želi li još neko da govori? Ne. Zaključujem raspravu po ovoj tački dnevnog reda. Obzirom da nije bilo suštinskih primjedbi, predlažem da glasamo u paketu, jer nemam šta izdvojiti. Posebne primjedbe se ne odnose ni na jedan sporazum odvojeno. Koliko je prisutnih? 25. Pitam vas, ko je da se ratifikuje svih pet sporazuma, kako to glasi u dnevnom redu, da ih ne čitam posebno. Ko je za? - 25. Hvala vam lijepo. Konstatujem da su sporazumi, svih pet, jednoglasno dobili ratifikaciju. Hvala vam lijepo, time zaključujem ovu tačku dnevnog reda i prelazim na poslednju tačku. Ad.5. Poslanička pitanja i prijedlozi Prije nego što vi pitate, da ja odgovorim, a možda i pitam. Neko je dostavio meni jutros, a i vama, nekakav list sa naslovom biografija, pa onda sve drugo, ja ne znam ko je to dostavio, ko to traži? Ja već drugi put pišem. Ja sam to bez većih opiranja poslušno napisao, ne znajući ni kome pišem. Poslanik Kadić mi je postavio pitanje pa i ja postavljam pitanje, ko je ovo tražio da poslanici još ovdje pod zakletvom da je ovo istina potpišu? Fotografišem nešto, meni nije niko, a i fotografiju, to mi nije rečeno, to sam bio privilegovan. Može li neko ispred Sekretarijata dati objašnjenje? ________: Ne mora objašnjenje, samo Vi, kao predsjedavajući, povucite to. Nemojte da se više događa da Sekretarijat uzima sebi za slobodu da direktno komunicira sa poslanicima, bez znanja Kolegijuma, ne možete ništa reći, kad vam ja odobrim, onda možete reći. Nema potrebe nikakve, ubuduće se to može raditi preko Kolegijuma, molim vas da poslanici smatraju da im nije ništa dostavljeno, a da to upotrijebe kao papir kako misle da je dobro, a mogu i poderati, a mogu sa strane pisati određene primjedbe. Odgovora na poslanička pitanja nema. Meni nisu dostavljena. Nijedan odgovor na ni jedno vaše pitanje. Da je došlo, ja bih vas obavijestio i došlo bi u materijalu, a po starom običaju mi pitamo a oni ne odgovaraju, pa, izvolite. Može se odgovoriti zato što nam niko nije dostavio. To je sad novo pitanje, o tome ćemo se mi izjasniti.
Gospodine predsjedavajući, ja sam 10.09.1999. godine postavio dva poslanička pitanja. Ja sam sad u materijalima od prije tri dana dobio odgovor na jedno poslaničko pitanje, ne znam da li je to pročitano na prošloj sjednici, obzirom da ja istoj nisam prisustvovao, time što sam, normalno, prethodno ja opravdao svoj izostanak.
Podijeljen je odgovor.
Ako je podijeljen odgovor i ako su poslanici upoznati sa tim odgovorom, onda ja moram izraziti svoje nezadovoljstvo u smislu što nisam zadovoljan sa ovakvim odgovorom koji je potpisao predsjedavajući Komisije, gospodin Ostoja Kremenović. Moje pitanje je bilo, ja ću ga ukratko ponoviti. Dokle je došla Komisija za granice BiH sa postupkom nadoknade teritoriji RS do 49% kako je to usvojeno i predviđeno Dejtonskim sporazumom? Odgovor je vrlo kratak „Centralna komisija za pitanje državne granice BiH nije nadležna da razmatra pitanje međuentitetske linije razgraničenja kao ni druga pitanja iz Dejtonskog sporazuma koja se tiču proceduralnog odnosa teritorija entiteta“. S obzirom da nisam zadovoljan sa ovim odgovorom, ja ću postaviti novo pitanje da mi se odgovori. Ko je nadležan za to i šta je do sada napravljeno u tom smislu? To je jedno moje pitanje bilo i drugo moje pitanje je bilo od istog datuma od 10.09.1999. godine, do današnjeg dana nisam dobio nikakav odgovor, a odnosilo se na to da li je supervizor za Brčko, da li on može proširiti svoje nadležnosti izvan granica opštine Brčko, konkretno mislim na pijacu Arizona koja je van granice opštine Brčko i da li on ima Dejtonskim sporazumom, Ustavom BiH i Ustavom RS mogućnost da ukida graničnu liniju u oblasti Brčkog. Na ta moja pitanja do današnjeg dana nisam dobio odgovor.
Hvala.
Dame i gospodo, na jednom od prethodnih zasjedanja Parlamentarne skupštine BiH, gospođa Meliha Filipović je postavila pitanje o omekšavanju viznog režima za zemlje potpisnice Pakta stabilnosti za jugoistočnu Evropu, odnosno o ukidanju viznog režima i pitanje o tome šta će Ministarstvo vanjskih poslova, odnosno Predsjedništvo BiH, poduzeti za omekšavanje viznog režima za zemlje koje su nama uvele ovaj vizni režim, odnosno sa kojima mi nemamo sporazum potpisan. Ovaj put ja se pridružujem i ponovo postavljam to isto pitanje, s tim što bih želio da postavim još jednu dodatnu mogućnost, odnosno dodatno pitanje. Da li je moguće da nam Vijeće ministara BiH dostavi pregled svih zemalja sa kojima imamo potpisan bezvizni režim, sa kojima imamo potpisan vizni režim i koliki je iznos viza koje naplaćuje BiH, odnosno, obrnuto iznos viza koje naplaćuju zemlje za koje mi trebamo dobiti vizu. Jedno tehničko pitanje. U gradu Sarajevu, naime, većina općina, službi, prilagodila je, zaista, izdavanje određenih dokumenata svim kategorijama ljudi, potpuno modernizirano na jedan, zaista, uredan način, čini mi se napravljen je veliki napredak. Dobijanje viza u Sarajevu, za zemlje za koje se mogu vize dobiti u Sarajevu je početo u gotovo nemogućim hidrometeorološkim ili nekim klimatskim uvjetima zato što su ljudi prinuđeni da satima i danima čekaju na ulicama bez ikako uređenih objekata i ja u ovom trenutku ne znam 19 kome upućujem ovo pitanje. Ko je nadležan da čekanje na dobijanje viza u nekoj od ambasada u BiH uredi na način da to iole može zadovoljiti pitanje prosječnog građanina BiH? To je jedna od stvari koja mi se čini važnim. Ako smo već izloženi nekoj vrsti dugotrajnog ponižavanja i nemogućnosti da dobijemo vizu, onda dajte makar da tu stvar pokrenemo, da je uredimo na način kako bi priličilo jednom ljudskom dostojanstvu građana BiH. Zahvaljujem.
Hvala lijepa poslaniku. Poslanik Malkić.
Uvažena gospodo, ja postavljam sljedeće pitanje. Zašto nije i kada će biti gotov tekst himne BiH, a ujedno predlažem, dajem prijedlog da se u što skorijem vremenu raspiše konkurs ili oglas za tekst himne BiH, iz potreba. Bio sam svjedok svečanosti gdje ljudi pjevaju različite pjesme, a neophodno je da imamo tekst himne.
A najvažnije je to da to skladno zvuči. Hvala lijepa. Evo, čuli smo i ovo pitanje. Izvolite, ima li još pitanja? Hvala vam lijepa. Evo, vidite, ja se izvinjavam predstavnicima sredstava informisanja, mi smo rekli da ćemo u tri završiti, ovo malo zbog Savjeta ministara BiH što su malo kasnili … Hvala vam lijepa. Zaključujem sjednicu. Sjednica je završena u 15.20 sati. 20 Gospodo poslanici, cijenjeni gosti, predlažem da nastavimo rad. Molim poslanike da zauzmu svoja mjesta. U sali imamo prisutna 22 poslanika, 7 iz RS i 15 iz Federacije BiH. Obaviješten sam od strane Savjeta ministara BiH da su dali svoje mišljenje na određene amandmane, ali nisu dali mišljenje na odluku koja im je dostavljena u vezi izbjeglih lica u BiH, zbog toga predlažem da nastavimo rad sa 13. sjednicom, a njih molim da u međuvremenu daju svoje mišljenje na odluku koja im je dostavljena. Gospodo iz Savjeta ministara BiH, molim vas da date mišljenje i u vezi odluke jer je to zaključak ovog doma. Predlažem da nastavimo rad 13. sjednice. Želim da vas obavijestim da su sa današnje sjednice odsustvo najavili Pero Skopljak, Ivo Mijačević, Bogić Bogičević, Alma Čolo, Nikola Špirić, Ljubomir Zovko i Branislava Jovanović, svi zbog bolesti. Ibrahim Spahić, Mara Perkanović i Branko Đokić zbog službenog puta i Tarik Čaršimanović zbog drugih neodložnih obaveza. Prije početka rada, mislim da neće biti suprotno Poslovniku, zamoljen sam od strane Kluba poslanika HDZ-a da verifikujemo mandat u Ustavnopravnoj komisiji, zbog nemogućnosti kvoruma, Ljubomiru Zovki koji je zamijenio gospodina Jadranka Prlića. Vi znate iz kojih razloga je gospodin Prlić podnio ostavku na poslanički mandat i molim vas da verifikujemo taj mandat, to nam neće ništa smetati da prije početka ovog rada verifikujemo taj mandat. U sali ima prisutnih 23. Molim vas, pitam vas, ko je za to da se Ljubomiru Zovki verifikuje mandat kao članu Ustavnopravne komisije iz reda poslanika HDZ-a? Jednoglasno je verifikovan mandat i konstatujem da je Ljubomir Zovko postao član Ustavnopravne komisije i ja čestitam gospodinu, međutim, gospodina nema, pa ćemo to učiniti drugom prilikom. Članovi Kolegijuma predlažu jednoglasno da danas ratifikujemo Ugovor o zajmu između Evropske zajednice i BiH koji je hitne prirode, u nastavku 13. sjednice, obzirom da smo juče imali ratifikaciju Ugovora, ovaj ugovor je zbog razgovora o njemu na Predsjedništvu BiH dostavljen danas pa molim, također, prije prelaska na ovu tačku da ratifikujemo Ugovor o zajmu između Evropske zajednice i BiH. Može li Savjet ministara BiH ili želi li neko dati objašnjenje zbog ove hitnosti? Ministar Kurtović će dati kratko obrazloženje. 21
Gospodo predsjedavajući, dame i gospodo, U okviru ukupne pomoći BiH, Evropska unija je, odnosno Evropska komisija, obećala u 1999. godini BiH pomoć od 60 miliona eura, od čega je 40 miliona eura grant i 20 miliona eura je kredit. Kredit ima jednu jedinu namjenu, podrška budžetima države i entiteta i u ovom trenutku, kada još uvijek ekonomija nije dostigla željeni nivo razvoja, na taj način to je prevazilaženje situacije teške sa finansiranjem servisa duga ostalih socijalnih fondova koji imaju problema zato što privreda nije još uvijek počela da radi u onom obimu u kom se očekivala. Ovaj kredit, odnosno ovaj grant je bio uslovljen na određenim reformama koje je trebalo provesti, prije svega stand by aranžmana, početak male privatizacije, uspostava institucionalne revizije, kako na nivou Federacije BiH i RS, tako i na nivou države, vraćanjem kredita Evropskoj investicionoj banci koji je prije rata uzet za dispečersku mrežu u elektroenergetskom sistemu BiH i te preduslove, praktično, mi smo zadovoljili tek prije neke 3, eventualno, 4 sedmice. Vijeće ministara BiH je odobrilo prihvatanje ovog granta od 40 miliona i odobrilo je i kredit od 20 miliona eura i uputilo na Predsjedništvo BiH. Zbog spriječenosti, Predsjedništvo BiH, u prethodnih 15 dana nije bilo u prilici da razmotri ovaj ugovor o kreditu, tako da je to učinilo danas i zbog toga je po skraćenoj proceduri zamoljeno da se na Parlamentarnoj skupštini BiH ratifikuje, obzirom da su iz Evropske komisije zamolili da se do 2. decembra sva ova procedura završi, jer to je njihov krajnji rok da bi se u ovoj godini mogla vršiti i konkretna isplata po ovim odobrenim sredstvima. U tom smislu je i molba s naše strane, iz Vijeća ministara BiH, iz Predsjedništva BiH da se ovaj ugovor ratifikuje, kako bi bila sredstva što prije operativna i kako bi se u ovoj fiskalnoj godini počela koristiti i sredstva granta i kredita. Hvala vam.
Hvala ministru Kurtoviću. Pitam poslanike, ima li neko želju da nešto pita ili prokomentariše u vezi ove ratifikacije? Poslanik Lagumdžija.
Gospodine predsjedavajući, cijenjene kolege, dame i gospodo, Uvažavajući što je gospodin ministar, pretpostavljam u ime Ministarskog vijeća BiH, nam dao obrazloženje i uvažavajući u potpunosti njegove riječi, želim da skrenem pažnju da, bez obzira na obrazloženje koje je dato, mislim da se nisu stekli uslovi da na današnjem zasjedanju Parlamenta o ovome ozbiljno razgovaramo, tim više što postoji još davni zahtjev ovom parlamentu od strane poslanika SDP-a da se pred Parlament izađe sa cjelovitom informacijom o ukupnom zaduživanju BiH i pošto znate da je u Programu rada prihvaćeno da se ta informacija da, takođe je, na naše nezadovoljstvo, prihvaćeno da se ta informacija da tek krajem godine, imajući u vidu činjenicu da smo mi zahtijevali da se o ovako o krupnom ekonomskom pitanju, a i političkom ako hoćete, treba razgovarati na vrijeme. Smatramo da se kojim slučajem postupilo u skladu sa našim zahtjevom da bi se danas stekli uslovi za razgovor o ovome na način na koji je gospodin ministar predložio. Obzirom na činjenicu da Parlament nije bio u prilici, od Dejtonskog sporazuma do danas, 22 da ima kvalitetnu raspravu na bazi informacije koja govori o onome što imamo u Programu rada za 12. mjesec, želim da obavijestim Parlament i da vas pozovem da zamolimo Vijeće ministara BiH i nadležno ministarstvo da nam pripremi informaciju koja već stoji u Programu rada, da je prebacimo za ranije i da paralelno sa tom informacijom priđemo i ratifikaciji, eventualnoj, ugovora koji su pred nama. Ukoliko se ta informacija može dati ranije, mi smo spremni da na zasjedanju danas, sutra, prekosutra i kad god treba, bez pauze, bez prekidanja, pristupimo razgovoru o toj informaciji i na bazi toga da razgovaramo i o ratifikaciji ovih ugovora. Mislim da ovo što govorim nije samo formalne prirode, nego da smo konačno, i jako mi je drago da smo došli do ovakvih tema, jer svi znamo da bez ozbiljnih pristupa ovoj temi nema nam šanse da ova zima bude iole bolja, a o proljeću ne bih govorio sad.
Vijeće ministara BiH je raspravljalo o ovom pitanju koje je poslanik Lagumdžija sada postavio još ranije i prije zahtjeva na ovom domu, i u tom smislu Vijeće ministara BiH je u julu mjesecu usvojilo informaciju o zaduženosti BiH, zaključno sa 30.06. i zaključak je bio da se uputi na Parlamentarnu skupštinu BiH, na oba doma. Obzirom da je juče isto ovo pitanje bilo postavljeno, ja sam, odmah po dolasku sa Parlamentarne skupštine BiH, uputio informaciju direktno iz svog kabineta i ja ne znam da li je Sekretarijat Parlamentarne skupštine BiH dobio informaciju na tri jezika, eto, molim vas da znate. Prema tome, ne bježi ni Vijeće ministara BiH niti ovo ministarstvo od te informacije. Informacija je do kraja opširna, do kraja jasna i mi želimo, naprotiv, želimo da razgovaramo o tome i da šira javnost ima uvid dokle i koliko je BiH zadužena. Pored toga, ja bih zamolio poslanike da ovaj put, ipak, ratifikuju ovaj ugovor, evo zbog čega. Ipak je kraj godine, da iskažemo određenu dozu ozbiljnosti prema Evropskoj komisiji. Značajna sredstva se dobijaju kao grant, jer je 40 miliona eura granta, a 20 miliona je kredit. Tek smo, nažalost, stekli uslove koje su nam dali iz Evropske zajednice da bi bila ta sredstva operativna i mi nismo mogli prije da stavljamo na Parlamentarnu skupštinu BiH da se raspravlja o ovom kreditu, jer nismo do tada ispunili sve one uslove koje smo imali. Jedan od uslova koji je bio, između ostalog, je i uvođenje KM na prostoru cijele BiH. Bilo bi neozbiljno da smo se pojavili ovdje, a nismo stekli uslove koje su nam prije toga postavili. Ja bih zato zamolio, ne bježeći, i ta informacija, molim vas, da znate je urađena, ona će biti vama dostavljena, ali bih zamolio da se, ipak, ovaj ugovor ratifikuje.
Hvala lijepa ministru Kurtoviću. Ja sam sada obaviješten, možda ćete odustati od ovog kad kažem. Ja sam obaviješten da je informacija o zaduženju jutros stigla ovdje, radi se o obimnom materijalu koji se danas ne može umnožiti jer je veoma obiman. Na sledećoj sjednici predlažem da to stavimo na dnevni red, znači prva poslije ove i ako ima potrebe, obojica, ne znam ko je prvi sad.
Gospodine predsjedavajući i gospodo ministri, dame i gospodo, cijenjene kolege, 23 Ne radi se o tome, da upotrijebim jednu ružnu riječ, odradimo informaciju i raspravu, radi se o tome da čitavom pitanju zaduživanja BiH pristupimo na jedan konstruktivan način koji bi dao rezultate, a ne da mi se informišemo o tome šta je do sada bilo ili šta je eventualno dogovoreno. Mi smo usvojili Program rada po kojem će informaciju o ukupnom zaduženju BiH Savjet ministara BiH dati do novembra '99., u toku novembra, sad smo saznali da je ta informacija pred nama, da ne budemo neozbiljni, gospodine Banjac, u svakoj ozbiljnoj zemlji na svijetu, kakva mi želimo da postanemo, jedna ovakva informacija zahtijeva malo više vremena za raspravu, prije svega, u nadležnim parlamentarnim komisijama pa onda da se da vrijeme, da se eventualno obave neke šire konsultacije ekspertne. Nemojte me pogrešno shvatiti, ali ja imam obavezu prema biračima i prema nekom ustrojstvu koje kao poslanik imam, zastupnik, kako god hoćete, mi imamo svoje savjete koji se bave ovim pitanjima i mi želimo da obavimo jednu širu, ozbiljniju raspravu koja bi rezultirala time da se ovdje malo više, da tako kažem, transparentnosti uvede, od koje siguran sam Vijeće ministara BiH ne bježi, čak naprotiv. Ja bih vas zamolio da za iduću sjednicu Zastupničkog doma PSBiH, zaista imamo tu informaciju i da je odmah, što kažu, dobijemo svi da bismo mogli za iduću sjednicu našeg doma obaviti ozbiljnu raspravu i za tu sjednicu kandidujem i pitanje koje ste nam sada dali, jer u protivnom želim da obavijestim da ćemo mi biti, najblaže rečeno, suzdržani što je, znajući naš Poslovnik, isto kao da smo protiv, ali bit ćemo iz simboličkih razloga suzdržani, ukoliko Savjet ministara BiH danas, i mislim da se time ništa ne postiže. Također, želim, radi javnosti, da skrenem pažnju da se, pošto je ovo rečeno, da treba da pomogne prevazilaženju raznih životnih problema koji su sada ovdje prisutni, da skrenem pažnju da se ti životni problemi ne rješavaju na ovakav način. Mi upravo zato da bismo prestali sa politikom po kojoj se dovodi Parlament pred svršen čin, želimo da se stvari ne dešavaju na ovaj način.
Vaš je prijedlog da zaključimo da to bude na sledećoj sjednici jedno i drugo. Ima li još neko želju da diskutuje po ovom pitanju, Tokić, znači, nije usaglašen stav u Klubu, dobro. Ja sam mislio da Vi govorite u ime Kluba jer se Tokić prije javio, jer bih dao Tokiću prije riječ, jer se prije javio.
Predsjedavajući, bez obzira na svu Vašu gimnastiku koju provodite ovdje kao predsjedavajući, dajte držite se Poslovnika.
Nije ovo sportska dvorana, upotrijebite neki drugi izraz.
Držite se Poslovnika na kojem Vi naročito žestoko insistirate onda kad zarad Vaših dnevnopolitičkih interesa imate potrebu da u Parlamentu provedete određenu političku volju. U tom kontekstu, Vi imate običaj reći da u Poslovniku nigdje ne piše i da prvo treba završiti 12. sjednicu pa početi 13., je li tako, ni u Poslovniku nigdje ne piše ni redoslijed koji Vi navodite u smislu davanja riječi, a pogotovu ne postoji nigdje Vaša mogućnost da komentarišete o tome da li nešto... 24
Usmjerite se na diskusiju, upozoravam, uzeću Vam riječ, uzimam Vam riječ.
Ne uzimate riječ. Ja govorim o povredi Poslovnika
Poslanik Vito Rakić.
Vi ste danas...
Koja je povreda, navedite član.
Pustite me da završim riječ.
Ne puštam Vas.
Vi imate tačku dnevnog reda koja uopšte nije predviđena nastavkom sjednice. Vi ste proceduralno, gospodine predsjedavajući, da biste uopće doveli raspravu o ovome, promjenu ranije utvrđenog dnevnog reda na datumu kada je bilo, a ne Vašom voljom i Vašom procjenom da bi ovo bilo interesantno da se danas stavi. Ukoliko želite nastaviti sjednicu i raspravu o ovoj tačci dnevnog reda, ja Vas molim da, shodno Poslovniku se ponašate ne samo u kontekstu davanja riječi, nego i u kontekstu promjene dnevnog reda nastavka 13. sjednice, jer ova tačka ne postoji u utvrđenom dnevnom redu.
Postoji, gospodine, tačka ratifikacija sporazuma, postoji u 13. sjednici, pročitajte.
Molim vas, možemo napraviti prekid sjednice, možemo napraviti...
Ne možete Vi prekinuti.
Možemo napraviti prekid sjednice i tačno definisati kako je utvrđen dnevni red koji smo imali. Istovremeno, od Vas, kao predsjedavajućeg, tražim da zaštitite ovu Parlamentarnu skupštinu od samovoljnog ponašanja. Jutros je zakazan nastavak sjednice 25 u 11 sati zato što se Ministarsko vijeće BiH nije ni nakon nekoliko sedmica izjasnilo o amandmanima, pa ste pomjerili za 12 sati da bi gospodin Kurtović danas najozbiljnije rekao da bismo trebali ozbiljno da radimo, jer je Predsjedništvo BiH konačno, nakon 15 dana svog puta, bilo spremno da ratificira ovaj sporazum. U tom kontekstu, tražim od Vas da se pridržavate dnevnog reda, prestanete, tačno ću ponoviti riječi, ona, u političkom smislu, tačno će biti razumljiva najvećem dijelu građana, gimnastikom kojom se svojevremeno u parlamentarnom životu bavio Momčilo Krajišnik i vodite ovaj visoki dom u skladu sa Poslovnikom.
Gospodine, kako ja vodim Dom, to će odlučiti poslanici, a ne Vi sami.
Gospodo predsjedavajući, kolege i kolegice poslanici, mi danas po prijedlogu predsjedavajućeg prvo nastavljamo 13. sjednicu. 13. sjednica je imala svoj dnevni red utvrđen i prekinuta je, odnosno, jedna tačka je ostala da se završi. Prema tome, ja bih predložio da se ponašamo tako i da završimo 13. sjednicu sa onim što smo ostavili od juče. Ja znam da je ovo urgentno, ja znam da je ovo isto tako hitno, jer je najveći dio sredstava donacija, znamo u kakvoj situaciji se nalazi. Ja znam isto tako da je i neprihvatljivo što nije dato, ili nisu dati, odgovori na pitanja koja su postavili poslanici SDP-a i, praktično, kad ovo postavljamo, kažemo da imamo tu informaciju. Prema tome, da ne dižemo danas tenzije, ja predlažem da jednostavno, da završimo 13. sjednicu kako je započela, a mislim da ovo neće ni zakasniti 1. decembra kad je zakazana naredna sjednica parlamentarnog doma.
U skladu sa Privremenim poslovnikom i poslije ovih rasprava, ja pitam vas, koliko ima prisutnih, 26, pitam poslanike, a u skladu sa Privremenim poslovnikom po kome svaki poslanik, pa prema tome i Kolegij ili članovi Kolegija, kao poslanici, imaju pravo u toku sjednice predložiti proširenje dnevnog reda i vidim da zadovoljnih ima poslanika što ja ovo govorim, dakle, pitam vas ko je za to da proširimo dnevni red 13. sjednice i uvrstimo ratifikaciju Ugovora o zajmu Evropske zajednice i BiH, znači, da uvrstimo u dnevni red? Samo je zajam u pitanju.
Ja molim, ili se nismo dobro razumjeli. Što se tiče 13. sjednice, mi ništa ne možemo novo uvrštavati u dnevni red 13. sjednice. Mi možemo raspravljati da nešto uvrstimo u dnevni red nastavka 12. sjednice, jer smo 12. sjednicu prekinuli onog trenutka kada smo prekinuli i dajte da završimo 13. sjednicu, a u okviru 12. sjednice možemo razgovarati o ovome.
Poslaniče, meni je žao što moramo ponovo, ako treba ja mogu pročitati tu odredbu da u toku sjednice može da bude proširen dnevni red i nema spora. Vi ćete se, kao poslanici, izjasniti za ili protiv, ali ovdje ćemo sad glasati o uvrštavanju u dnevni red. Evo 26 imamo i od Predsjedništva BiH dopis, evo, upravo je sad stigao i mole da se to uvrsti. Ima prisutnih 23 i pitam ko je za to? - 26 26 prisutnih. Ko je za to da se ova tačka dnevnog reda uvrsti u dnevni red 13. sjednice, kao tačka, evo, recimo, poslednja, evo, da vas zadovoljim. Evo, sad ću Vam reći, gospodine. To je 5. tačka na 13. sjednici, pod 4. pod tačkom f), to je dodatak, proširenje dnevnog reda i može. Ko je za to da se uvrsti? Ne vidim razloga da se oko toga ovdje puno nagađamo. Ko je za? - 25 15, imamo većinu. Po entitetima, iz Federacije BiH, ko je za? 12. Iz RS, 3. Nema saglasnosti. Nema problema. Idemo do kraja, gospodine. Jeste li završili, gospodine poslaniče? Mogu li ja sad nastaviti. Ima li još neko želju?
Ja sam htjela intervenisati na ponašanje poslanika i rad.
Hvala Vam lijepa, evo, pomogli ste mi. Gospodo, imamo prijedlog zaključka gospodina Lagumdžije iako ga nije dostavio u pisanoj formi, pa kad bih se ja ponašao u skladu sa njihovim ponašanjem, sad bih tražio pismeno, međutim, neću to da radim. Zaključak glasi da se ratifikuje Sporazum i stavi tačka, informacija o zaduženju BiH na sjednicu koja će se održati 1.12., to je bio prijedlog zaključka gospodina Lagumdžije. Ima još jedan, Vito, nisam zaboravio.
Prijedlog je za narednu sjednicu, može informacija.
Dajte da čujemo.
Imam vrlo praktičan prijedlog. Predsjedavajući ovog doma je konstatovao da ova tačka nije uvrštena na nastavak 13. sjednice, o tome kada će biti uvrštena i kako će biti uvrštena neka odluči Kolegij Predstavničkog doma PSBiH na redovnom zasjedanju i ja smatram da ne treba uopće glasati o tome.
Hvala lijepa. To mora biti uslov da poslanik Lagumdžija odustane od svog zaključka. Je li odustajete, poslaniče Lagumdžija?
Mi smatramo da je to...
Želite da se o tome glasa. Imamo prijedlog gospodina Lagumdžije da se to stavi na dnevni red naredne sjednice koja će se održati 1.12. Ima prisutnih u sali 26. Ko je za? 6. 27 Idemo provesti glasanje do kraja. Ko je protiv? Ostali su uzdržani. Imamo samo tri mogućnosti za glasanje, za, protiv i uzdržan. Prijedlog nije prihvaćen. Imamo sada kad dođe 12. Vito, da li odustaješ od prijedloga dok dođe 12 sjednica, e tako je, odlično. To ćemo iskoristiti. Nastavljamo rad 13. sjednice. Stali smo na razmatranju Prijedloga zakona o imigraciji i azilu. Ja molim predstavnika Savjeta ministara BiH, obzirom da su zasjedali, izjašnjavali se o amandmanima, i molim izvjestioca da izađe i da nas obavijesti.
Što se tiče amandmana na Prijedlog zakona o imigraciju i azilu u BiH, Vijeće ministara BiH je danas na samoj sjednici, u saradnji sa OHR-om, uzelo djelimično u obzir amandmane koje je ponudio poslanik Banjac i došli smo do sljedeće formulacije Vijeće ministara BiH, uz asistenciju OHR-a i UNHCR-a... Formulacija bi bila slijedeća: "strancem se smatraju sve osobe koje nemaju državljanstvo BiH u skladu sa članom 1., tačka 7. Ustava BiH i Zakonom o državljanstvu BiH u smislu ovog zakona", evo, to je to. Ako želite pismeno, obzirom da ste Vi podnijeli amandman. Mi se nadamo da će poslanik biti zadovoljan ovim odgovorom, to je ta formulacija, što se tiče ovog zakona.
Hvala lijepa poslaniku Silajdžiću. Poštovana gospodo, vama je poznato da, prije svega, ne želim ovo da koristim u bilo kakve političke svrhe, ali želim da vas obavijestim i podsjetim, a one koji nisu čuli i obavijestim, da sam ja odustao od niza amandmana u cilju i sa svrhom da se usvoji Zakon o imigraciji i azilu kao jedan od važnih zakona za državu BiH i njene građane i narode, ali istovremeno i kao jedan od važnih uslova za prijem BiH u Savjet Evrope. Meni je stvarno žao što sam ja ovdje, izgleda, određen za kompromis. Kad god treba neko da napravi kompromis, onda se to napravi preko mojih leđa, ali izgleda da je tako. Ako je to, gospodo, u cilju napretka ove države, ako je to u cilju napretka ovog doma, ja prihvatam, ali sam vas obavijestio da stalno činim kompromise, nemojte to zaboraviti. Obzirom da nije bilo nikakvih drugih priča, diskusija, ja vas sad samo moram pitati, obzirom da je predlagač prihvatio amandman i nema potrebe da glasamo, on postaje sastavni dio prijedloga, ko je za Prijedlog zakona o imigraciji i azilu sa predloženim amandmanima i prihvaćenim, ne brinite ništa. - 25 od prisutnih 26. Jedan protiv. 25 za. Nema potrebe entitetski glasati, vidim stanje je takvo da je prošlo. Ja čestitam poslanicima i Savjetu ministara BiH na prijedlogu. Sa zadovoljstvom konstatujem da je Zakon o imigraciji i azilu usvojen. Prije zaključenja tačke ima još nešto da čujemo.
Kolege poslanici, čestitam nam na usvajanju ovog zakona a u vezi sa usvajanjem ovog zakona ja bih vas zamolila da danas usvojimo i jedan zaključak koji ja, evo, predlažem, a zaključak ima sledeći sadržaj. Obavezuje se Savjet ministara BiH da u skladu sa članom 7., stav 2.; članom 10., stav 6. i članom 13. Zakona o imigraciji i azilu 28 koji smo upravo usvojili, donese odluku o posebnom režimu ulaska građana SRJ i Republike Hrvatske u BiH. Uz ovaj zaključak koji ću u pisanoj formi dostaviti Kolegijumu da proslijedi vama na glasanje ili na raspravu, usmeno bih dodala neka za početak bude to Jugoslavija i Hrvatska, a onda dalje bit će poželjno da budu i mnoge druge države. Hvala vam.
Gospodine predsjedavajući, ja ću samo da podsjetim, prije nego što zaključite tu tačku dnevnog reda, da sam ja juče iznio prijedloge vezano za pojašnjenje nekih definicija u okviru Zakona kroz moguće podzakonske akte od strane nadležnih ministarstava i tražim da to bude kao zaključak uz Zakon koji smo usvojili. To je bio juče prijedlog.
Juče je ministar Kurtović odgovarao na Vaša pitanja. Možete li mi dostaviti taj zaključak, ako je moguće?
Može, nema problema.
Možemo napraviti i malu pauzu pa da i taj zaključak. Evo, ministar nešto hoće, pa onda vi vidite hoćete li ostati kod zaključka ili ne.
Uobičajeno je u praksi da čim se zakon usvoji i objavi da se donose po kratkom i hitnom postupku podzakonska akta. Vjerovatno i ovaj zakon koji smo danas usvojili zahtijevat će da se određena podzakonska akta brzo donesu i Vijeće ministara BiH će donijeti, ja se nadam vrlo, vrlo brzo, sve te operativne odluke, ja bih ih, praktično, tako zvao ili podzakonska akta bez kojih bi primjena zakona bila dosta otežana i stvarala bi probleme i građanstvu i institucijama na koje se odnose, to znači vrlo brzo iza ovog će uslijediti.
Savjet ministara BiH prihvata sugestiju i nema potrebe. Imamo zaključak u vezi ove tačke poslanika gospođe Rađević. Vi tražite da se glasa o tome.
Sad bih želio da kažem dva komentara. Prvo, drago mi je da je Zakon usvojen, pa moj komentar sada ne može više stvari pokvariti, ali bih rekao gospodinu predsjedavajućem da njegovo veliko insistiranje na tzv. želji za kompromis, nisam baš siguran da je produktivno u radu ovog parlamenta. Možda i drugi ljudi mogu dati deset amandmana, pa onda odustati od 9 pa reći da su napravili kompromis. Nemojte da to 29 smatramo kompromisom u radu Parlamenta, a ako su baš tako dobri amandmani, ja od dobrih amandmana ne bih odustao, tako da je to jedna moja mala polureplika gospodinu Banjcu. Što se tiče ovog zaključka kojeg je gospođa Rađević predložila, ja bih volio da se izjasni Vijeće ministara BiH. U ovom zakonu postoji niz drugih podzakonskih akata i odluka koje treba da donese Vijeće ministara BiH i nadležni organi. Nesumnjivi je politički interes određenih grupacija da na ovaj način reguliraju ovo pitanje. Ima li potrebe da Parlament donosi svaki zaključak o svakom od pitanja ukoliko je to već sada zakonska obaveza za organe na koje se on odnosi. Nemam ništa protiv da se glasa, ali zašto jednu stvar iz zakona sada izvlačiti na nivo vrhunske važnosti sa zaključkom, a druge u jednoj drugoj regularnoj proceduri. To je sada pitanje rada, a političke razloge i motive zaista razumijem i mislim da svako ima pravo da postavi jedan takav zahtjev za izjašnjavanje o takvom zaključku. Hvala.
Ja moram iskoristiti priliku. Poštovani poslaniče, obzirom da ste pomenuli moje ime, Vi biste morali znati toliko da sam ja dao, ne niz, nego dva amandmana i da sam u vezi sa tim amandmanima pisao Kancelariji visokog predstavnika i dobio mišljenje Kancelarije visokog predstavnika. To znači da sam uvažio sve institucije i sva pravna sredstva kako bih provjerio ono što želim, koliko jeste, a koliko nije u interesu naroda i građana ove države. Da li se za Vas to zove kompromis ili ne, ja o tome ne bih komentarisao. Također sam bio taj koji je insistirao na Kolegijumu da vidimo poslije pisma Kancelarije visokog predstavnika da ponovo uvrstimo taj zakon na dnevni red, ako i to nije kompromis za Vas, nemam ja ništa protiv da ni to nije. To je samo to. Ako to treba sakrivati, ne znam, ja to ne želim sakriti. Što se tiče zaključka, sad ponovo komentarišem kao poslanik. Ne stoji, gospodine, da ste pažljivo čitali Zakon, ne stoji da je to obaveza Savjeta ministara BiH, nego se kaže u pomenutim članovima, koje je navela poslanik Rađević, da Savjet ministara BiH može, u pravu može i mora su velika razlika. Može i treba su također velika razlika. Prema tome, obzirom da u pomenutim članovima stoji riječ može, onda ima itekako potrebe da tu materiju regulišemo preporukom, zaključkom ili nečim drugim Savjetu ministara BiH, pa sam ja iz tih razloga pitao poslanika gospođu Rađević da li želi da to bude preporuka ili zaključak. Ona je, naravno, ostala od zaključka, pa molim, radi istinitog informisanja, a radi vašeg, gospodo, pažljivog čitanja Zakona, imao sam potrebu da dam ovo dodatno objašnjenje. Hvala vam lijepa. Obzirom da nema potrebe ovdje tražiti stav Vijeća ministara BiH, jer je to njihova nadležnost, ovdje se radi o našoj želji, ili ne želji da im preporučimo da to stave u prioritet, a hoće li i kako će oni to uraditi, ne bih ulazio u njihovu nadležnost, ona je regulisana upravo usvojenim Zakonom. Znači, nema potrebe za ovo tražiti mišljenje jer je to njihova nadležnost. Ima li još neko želju da govori u vezi predloženog zaključka? Molim vas da pažljivo saslušate. Predlaže gospođa Rađević da Parlamentarna skupština BiH obaveže Savjet ministara BiH da u skladu sa članom 7., stav 2.; članom 10. stav 6. i članom 13. Zakona o imigraciji i azilu, jer je to sad Zakon BiH, donese odluku o posebnom režimu ulaska građana SRJ i Republike Hrvatske u BiH. Tamo u tim članovima, je li treba pročitati i te članove? Ko je čitao zna šta piše. Ja sam prepričao, kaže vi možete izuzeti pasoškog režima, od režima viza, određene države za koje smatrate da je u interesu BiH, tako stoji u Zakonu. Ja ne vidim da ovaj zaključak, on je upravo u 30 skladu sa usvojenim Zakonom. Očekujem od gospode da sada poštujemo upravo usvojeni Zakon. Kad ćete vi to uraditi, vi ćete o tome odlučivati.
Piše da se obaveže, ako se obaveže, onda nema šta ne treba.
Ne možemo mi izglasati to.
Mi možemo to razmotriti, a ako nas obavežete na nešto, onda je bolje da to odmah urad…
Pitanje je na mjestu. Ako dozvolite da, kao predsjedavajući, komentarišem. Ako mi obavežemo, onda nema njihovog odlučivanja. U Zakonu to njima daje u izričitu nadležnost. Predlažem kompromisno rješenje. Predlaže se Savjetu ministara BiH, umjesto obavezuje, predlaže.
Predsjedavajući, dame i gospodo zastupnici, poslanici, ja mogu shvatiti motivaciju i potrebu da se izađe sa jednom formulacijom koja bi, navodno, predstavljala rješenje neke situacije koja, sa aspekta SDP-a, ne može biti razriješena dok ne dođe do uspostave diplomatskih odnosa između Jugoslavije i BiH, naravno, pod uslovima kada će Jugoslavija biti istinski dio svih evropskih principa, odnosno civilizacijskih naprednih evropskih zemalja. Ne može, gospodine predsjedavajući, nije zaista da se žalim, ali to je vjerovatno razlog zbog inertnog ponašanja ostalih članova Kolegija poput Genjca, ne može Skupština BiH, kao najviše tijelo BiH, predlagati nešto Vijeću ministara BiH. Skupština BiH može tražiti, obavezivati Vijeće ministara BiH, a nikako ne smije se, ni u formalnom smislu, bez obzira na vaše tzv. spremnosti na kompromise svega i svačega, tamo gdje ne treba staviti u poziciju da Predstavnički dom Parlamentarne skupštine BiH nešto predlaže Vijeću ministara BiH, to je pobrkana nadležnost Skupštine i tijela koje odgovara Skupštini BiH, a to je Vijeće ministara BiH.
Zamjenik predsjedavajućeg gospodin Genjac
Ja svoju aktivnost ne izražavam i ne brojim brojem izlazaka za ovu govornicu, pa ćete me razumjeti, ali ovom prilikom moram pojasniti neke stvari. Zakon u formi usvojen današnjoj, u formi u kojoj je usvojen danas na Predstavničkom domu glasi da Vijeće ministara BiH može uraditi to i to. Ako bismo usvojili obavezuje se Vijeće ministara BiH, mi smo promijenili Zakon, to znači da onda mora u članu stajati da Vijeće ministara BiH mora to i to uraditi. Ako u Zakonu koji smo danas usvojili stoji da Vijeće ministara BiH može, usvojili smo i preporuku da Vijeće ministara BiH to uradi, tako iz tih razloga 31 mislim da ćemo pristupiti glasanju i izjasniti se u ovom glasanju na način na koji to podrazumijeva.
Hvala. Ja molim predlagača, da li je saglasna da umjesto riječi „obavezuje“ stoji riječ „predlaže“.
Kolege poslanici, dužna sam da vas obavijestim da sam pišući ovaj zaključak kod termina „obavezuje“ i sama pet šest puta precrtavala i pisala neke druge termine i na kraju, ipak, ostala „obavezuje“. Za taj sam se termin odlučila za to što sam htjela da na neki način Savjet ministara BiH to mora uraditi, a ne da bira hoće li ili neće. Koliko ja shvatam, Savjet ministara BiH, zaista, izvršava mnogo toga što ovdje Predstavnički dom PSBiH donese kao odluku, zaključak, zakon itd. Međutim, kad slušam gospodina Genjca, onda, zaista, ima i to logike. Ako tamo piše da mora, a mi naređujemo, onda pitanje je šta je starije ovaj termin ili zakon. Da se ne bismo sada oko toga previše zadržavali, onda je najbolje da se ovaj termin potpuno izostavi i da ostane zaključak da Savjet ministara BiH donese odluku tu i tu prema članu tom i tom. Znači, niti se obavezuje niti se predlaže, nego jednostavno neka donese odluku da ovaj termin izostavimo, a moguća je rečenica, sklop rečenice je moguć bez ovog termina. Ono što ja zaista hoću to je da ovo Savjet ministara BiH uradi, to je suština mog zaključka, a jezička formulacija ako može da bude takva da izbjegne i ovo i ono tumačenje, jednostavno napravi neki kompromis između oba tumačenja.
Cijenjeno predsjedništvo BiH, kolege poslanici, gosti, Ovo je, čini mi se, dobar primjer mijenjanja suštine, ja bih rekao obaveza i rada i Vijeća ministara BiH i Parlamenta BiH sa formom. Mogli bismo još razmatrati prijedlog kolegice Rađević i tražiti pravnu riječ. Međutim, po meni, Vijeće ministara BiH je dužno, sa našom odlukom ili bez nje, da uredi odnose, prije svega, sa susjednim državama, to je njegova obaveza. Na nama je samo da preporučimo, naredimo ili zatražimo od Vijeća ministara BiH da ubrza jedno izvršenje od zadataka koje je ono imalo. Držim da je sasvim u pravu kolega Tokić kad kaže da bi bilo, i meni bi bilo sporno predlaganje nešto što se tiče samog posla Vijeća ministara BiH. S druge strane, bilo koja od riječi koje su ponuđene u prijedlogu ili vezano za prijedlog, koja bi navodila na odluku Parlamenta, sama po sebi je sporna, jer postaje, doista, sastavni dio Zakona koji smo donijeli. Izlazim samo da bih predložio kao alternativu i ponudio gospođi Rađević da prijedlog dobije formu da se na Parlamentu traži od Vijeća ministara BiH da ubrza aktivnosti oko odnosa viznog ili kako se već definira sa susjednim državama. Hvala lijepa.
Ja neću u formi zaključka, to ćemo se dogovoriti šta možemo da uradimo, ja hoću suštinu. Piše u Zakonu da Vijeće ministara BiH može, ja mislim da bi Vijeće ministara BiH trebalo da gleda kakav je odnos tih zemalja prema našim građanima pa da na isti način postupi. Znači, ako nešto tražimo da se reguliše za građane iz ove dvije zemlje, onda i te dvije zemlje trebaju za sve građane BiH, jer mi smo ovdje Parlament BiH, da to 32 na isti način reguliše i mislim da je dovoljno ovo što piše u Zakonu, ali ja ne osporavam pravo svakom poslaniku da predloži zaključak, ali „može“ za mene znači da će pogledati kakav je odnos tih zemalja prema našim građanima. Kao primjer ću vam navesti, lani sam išla u Beograd po moja dokumenta i samo nas dvoje iz Federacije BiH različitih nacionalnosti smo platili vizu, a svi su drugi prošli sa ličnim kartama. Ja hoću da jednak tretman imaju naši građani od svih zemalja pa da na takav način regulišemo odnose.
Ja se u potpunosti slažem sa gospođom Suadom, o tome sam i sama razmišljala i to je zaista jedno pravo rješenje, da i mi idemo u Jugoslaviju i oni ovamo pod jednakim uslovima. Međutim, u ovaj zaključak nisam mogla tu misao uvrstiti zato što ne može Savjet ministara BiH u ime Republike Hrvatske i SRJ donijeti neku odluku šta će oni uraditi, ali zato Savjet ministara BiH, da ne idemo sad u te detalje, zna se da se moraju uspostaviti diplomatski odnosi, da se mora napraviti ugovor o posebnom režimu viza i svega toga. Smatrala sam da samim tim što Savjet ministara BiH to treba da uradi, podrazumijeva sve to ostalo, a nisam mogla predložiti da mi naredimo Hrvatskoj da to radi. Potpuno se slažem apsolutno sa ovim što je Suada predložila.
Uvažene kolege, predsjedavajući, kolege poslanici i gosti Ja neću ovdje puno diskutovati, ja ću samo izraziti svoju rezervu prema prethodna dva diskutanta, neću ih obrazlagati, međutim, što se tiče samog zaključka pokušat ću samo da u svom prijedlogu pomognem u donošenje nekakve odluke kad je u pitanju ovaj zaključak. Predlažem da taj zaključak, odnosno prijedlog, ide u sledećoj formi na glasanje, podržava se zaključak poslanika gospođe Rađević da Savjet ministara BiH itd. ništa više.
Predsjedavajući, dame i gospodo zastupnici, poslanici, ja zaista ovdje želim govoriti o suštini bilo kojeg stava ili zaključka Predstavničkog doma Parlamentarne skupštine BiH. Nije sporno, SDP stoji na stanovištu što brže uspostave dobrosusjedskih, diplomatskih odnosa i u tom pogledu i stvaranja ambijenta u kojem će prelazak granica biti liberaliziran maksimalno, ali ovaj Predstavnički dom, uključujući i svu ovu spremnost na kompromis i kooperativnost i navodno rad koji je maloprije gospodin Genjac demonstrirao ovdje, podrazumijeva da Vijeće ministara BiH dobija preporuku, zaključak, inicijativu od Predstavničkog doma BiH da reguliše prelazak granice između Jugoslavije i BiH, ja otvoreno sad pitam da ne igramo u rukavicama. S kim će to Vijeće ministara BiH dogovarati? Na bazi koje platforme će delegacija Vlade SRJ, čiji je režim pod apsolutnom blokadom i sankcijama, razgovarati sa Vijećem ministara BiH? Ja u tom mandatu u Vijeću ministara BiH i tu toj obavezi neću da učestvujem i hoću svima da kažem koji su ovdje, ovako da ne upotrijebim grubu riječ ovdje, pokušavali iskazati pokušaj da ovaj problem skinemo na način neprincipijelan, na način da smo mi to Vijeću ministara BiH dali u nadležnost, pa će ovi što su iz RS ovdje predlagali ovu inicijativu moći obrazlagati da je to sad na Vijeću ministara BiH, a mi ćemo kao, eto, razgovarati o tome da će se nešto učiniti, a ništa se učiniti neće. Ja ne želim učestvovati u zaključku koji će na bilo koji način obavezivati Vijeće ministara BiH da napravi korak koji u ovom trenutku političkih odnosa u Evropi, u odnosima između BiH i Jugoslavije, je nemoguć. 33
Molim vas, ja moram, netačan navod.
Gospodo predsjedavajući, kolege poslanici i drage poslanice, Ja ne znam koliko puta, ja ne izlazim često, jer moja gimnastika, nemam valjda dugačak korak da gimnasticiram. Međutim, kad izađem, želim na jedno da skrenem pažnju, da li postoji ijedan amandman koji neko od poslanika iz RS ne iznese, a da nema o njemu gimnastike strašne. Ako nema potrebe za amandmanima poslanika iz RS, izjasnite se jednom da znamo da ne možemo dolaziti da bismo bili karakterisani kao kompromisni ili nekompromisni. Do sada smo usvojili toliko zaključaka i nije bilo problema za glasanje. Imate, gospodine predsjedavajući, da date na glasanje da se izglasa ili ne izglasa kao i svi dosadašnji mnogi zaključci. Molim vas lijepo, dovodite me u situaciju da se pitam da li boravim tu ili ne boravim i mogu li da dam amandman ili ima li potrebe ili će biti ili neće biti izlaza. Hvala lijepa.
Ja se zaista duboko izvinjavam što dva puta se po istom javljam i izlazim za ovu govornicu, jer, iskreno govoreći, nisam očekivao nakon donošenja ovog zakona da će biti problema i da će se otvoriti ovolika diskusija povodom jednog zaključka koji mislim da, zaista, uz dobru volju, mislim da može puno toga značiti, ne samo u daljem radu nas poslanika u ovom najvišem zakonodavnom tijelu, nego općenito kada su u pitanju odnosi koji su do sada bili ovakvi kakvi jesu, prije svega, između poslanika iz pojedinih političkih opcija, itd. Međutim, ja ću morati ovdje reći neke stvari koje nisam imao namjeru da kažem, a ponukan diskusijom ovdje jednog od poslanika. Naime, ovaj zaključak, mislim u svakom slučaju da bi predstavljao jedan korak naprijed, bar kad je u pitanju jedan konstitutivni narod u BiH ili jedan od naroda u RS, ali, dakle, ovdje ne mislim samo na srpski narod nego i ostale građane iz entiteta RS. Ovdje se imperativno spominje, također, i kada je u pitanju susjedna država Republika Hrvatska. Ja onog momenta kada sam čuo ovaj zaključak, nisam uopšte bio opterećen s tim ko je na vlasti u SRJ trenutno, ja smatram da kroz ovaj zaključak mi treba da stvaramo već sada odnose za buduću saradnju sa svim susjednim državama, a ja iskreno kako gledam na taj problem, gledajte, meni je preči odnos sa SRJ nego bilo koji drugi odnos. Prema tome, ja kao Srbin iz RS, nisam niti ću kada biti indiferentan prema odnosu, jer ja znam sad kako prelazim preko granice, ja prelazim preko granice, dovoljna je lična karta da se utvrdi moja identifikacija i da ja mogu proći bez problema. Da li ću ja biti u poziciji i danas i sutra, kako ide, a sve ide u tom smjeru da ću ja morati pokazati svoj pasoš i na taj način prelaziti u SRJ, primjera radi, za mene se sada već postavlja nekakva granica prema susjednoj državi koja za mene nikad neće biti država u onom smislu u kojem neki ovdje hoće da je prikažu. To je za mene moja matična država, kao što smatram RS i BiH za državu. Prema tome, u tom kontekstu, nikada kao poslanik neću biti za to da se ja dovodim u poziciju puno težu od one u kojoj se sad nalazim kad je u pitanju režim prelaska iz RS u SRJ ili BiH u SRJ. Hvala. 34
Gubimo mnogo vremena oko jedne stvari o kojoj se možemo dogovoriti vrlo brzo. Koliko mogu da razumijem gospođu poslanika, trebalo bi dati značaj ovom predmetu u okviru ovog zakona, ja to tako razumijem i ja nemam ništa protiv toga i ne bih želio da se bilo koji poslanik ili grupa poslanika osjeća tako da svaki amandman njihov ne prolazi, nećemo onda stići nigdje. Po meni i po Vijeću ministara BiH će proći što je, normalno, da kažemo, u duhu Dejtona koliko je to moguće. Prema tome, Vijeće ministara BiH će, u skladu sa odredbama ovog zakona, pokrenuti postupak da riješi pitanje režima prelaska granica itd., to je naša obaveza i to ćemo mi uraditi i naravno da ćemo pri tom imati u vidu diplomatske odnose i ukupno stanje i sve ono što je potrebno. Ako kažemo zašto sam ja reagovao na "obavezuje se", ako se obavezujemo, onda odredba „može“ pada. Da bismo se uskladili sa odredbama Zakona, treba reći da će Vijeće ministara BiH, jer to je naš posao, pokrenuti postupak u skladu sa odredbama ovog zakona za uređivanje prelaska granica itd. Ja sam razumio da ovome treba dati značaj, značaj treba dati, jer naravno da ćemo voditi tada računa kad to budemo radili o svim drugim okolnostima. Da ne gubimo mnogo vremena, imamo drugih stvari.
Ja isto mislim da imamo vrlo jednostavan posao i pokušat ću da predložim kompromisno rješenje. Nemojte, možda je to smiješno, ja znam da je to smiješno. Puno je prije, u prošlom mandatu, gospodo, puno je bilo govora da neko neće kompromis. Sad se smijemo na riječ kompromis i to nešto govori. Slažem se da se i previše eksploatiše. Gospodo, pročitajte Zakon. Ja ponovo tvrdim da ovdje gospodin Tokić kaže s kim će se dogovarati. Nije tačno. Ni sa kim se ne treba dogovarati. Da ste pročitali, poslaniče, Zakon znali biste da se nema potrebe ni sa kim oko toga dogovarati, jer se lijepo kaže u stavu 6., člana 10. Savjet ministara BiH može odlučiti o izuzecima od gore navedenih uslova. Uslovi su jasno nabrojani, opet neću da čitam, pročitajte to vi. Ne traži se partner, nego BiH o kojoj govori nekakva nazovi građanska opcija kaže se treba da se otvara prema svijetu, a ovdje se zagovara zatvaranje, pa hajde da pokažemo to otvaranje. Evo, prijedloga, pa ću zamoliti da ja predložim to da ne povrijedimo Zakon, a da istovremeno kažemo što želimo. Stvarno je dosta, gospodo, te priče, ovo govorim kao poslanik da se ovdje na bodlje kao od ježa dočekuju sve primjedbe, svi stavovi određene poslaničke grupacije. Prestanite, gospodo, sa takvim stavovima ako hoćete da zajedno živimo i gradimo ovu državu kao zajedničku državu, prestanite s tim, ja vas molim. Ja vas molim da prestanete s tim. Nećemo nikud doći ako se tako budemo ponašali i zbog toga predlažem, tražimo da Savjet ministara BiH u skladu sa članom 7., stav 2. i članom 10. stav 6. i članom 13. Zakona o imigraciji i azilu, ubrza aktivnosti i uđe u proces uspostavljanja režima ulaska građana SRJ i Republike Hrvatske u BiH. Ući u proces ne znači narediti šta će se dovoditi i što bježimo od toga, gospodo, ovdje? Zašto bježimo od toga? Ja vas molim, evo, ja sam pokušao da nađem rješenje, oprostite, neću reći ono kako sam ga nazvao kompromisnim, ali, ipak, mislim da pokušavam tražiti kompromis.
Ja sam već izlazeći to predložila i gospodin Silajdžić je da se slaže i to se dogodilo, samo nama, gospodine predsjedavajući, da date na glasanje.
Je li ovo što sam ja pročitao i Vi?
I Vi i ja i svi, gospodin Silajdžić, sve je isti smisao, terminologija i sve.
Predsjedavajući, dame i gospodo zastupnici, ja mislim da nakon ove diskusije poslanika Banjca postoji nešto što zaista želim da se razjasni u Parlamentu. Ovdje je rečeno, Vijeće ministara BiH ne treba ni sa kim da se dogovara, može, dakle, jednostrano govoriti o režimu uspostave graničnog prijelaza između BiH i Jugoslavije. Stoga ja u ime SDP-a predlažem da uz ovaj zaključak koji ste vi naveli stoji i sledeći, a to je na principima jednakopravnosti građana BiH i građana susjednih država. Što znači, ne može se na jednom principu, pojedini građani BiH ni granicu sa Hrvatskom ni granicu sa BiH, niti može postojati drugačiji odnos prelaska granice iz Jugoslavije u BiH na drugačiji način. Po meni, to podrazumijeva ovaj princip jednakopravnosti, podrazumijeva obavezu dogovaranja sa susjednim državama, prema tome, ako Vijeće ministara BiH ima takve ingerencije i moć da automatski uspostavlja odnos graničnih službi na granici sa susjednim državama, ja nemam ništa protiv, ali neka to bude na principima jednakopravnosti.
Poslaniče, ja Vas molim da formulišete pismeno taj Vaš stav, jer ne može se podvesti pod ove članove Zakona o kojima, napišite pismeno. Ne može se podvesti pod član, navedite pod koji član pa ćemo to lako.
Jednakopravnost se ne može podvesti.
Jednakopravnost se može podvesti pod šta hoće, napišite to što ste rekli.
Na principima jednakopravnosti.
Napišite to, molim Vas.
Dajte da završimo ovo. Imamo mnogo posla i važnog posla. Maloprije kad sam izlazio rekao sam da će Vijeće ministara BiH uzimati u obzir sve, naravno da je reciprocitet prvi elemenat o kome treba diskutovati, ali se slažem, evo, i sa ovim dodatkom, naravno, jednakopravnost, ja to podrazumijevam, to je za mene reciprocitet, ali ako treba i to. Uz ovo što ste Vi, gospodine Banjac, predložili i uz ovaj dodatak, dajte da to uradimo i da mi pokrenemo taj proces u okviru koga ćemo sve ovo uzimati u obzir. 36
Hvala.
Molim vas, ja bih sad ponovo replicirao na prijedlog prethodnog govornika. Mi Srbi iz RS ili Srbi iz BiH, imamo pravo na specijalne veze sa susjednim zemljama. Prema tome, ne može se ovdje govoriti o nečemu što, inače, ovim zakonom kojeg smo maloprije usvojili, što je decidno naznačeno, prema tome, u tom kontekstu, ovakav prijedlog gospodina Tokića ne može biti uopšte predmet. Mi kao Srbi iz BiH imamo pravo na specijalne veze kao što imaju Hrvati na specijalne veze sa Republikom Hrvatskom. U tom kontekstu smatram da prijedlog prethodnog govornika nije osnovan.
Ne bih htio otvarati diskusiju, ima tu nekih stvari koje su...
Predsjedavajući, dame i gospodo zastupnici i poslanici, meni je jako žao, ali ja moram i želim demantovati netačan navod. Nigdje u Dejtonskom mirovnom sporazumu ne govori se o specijalnim vezama Srba niti Hrvata sa susjednim državama, nego se govori o mogućnosti posebnih specijalnih veza entiteta, koji su multietnički, i ja kad sam govorio o ovim principima jednakopravnosti, govorio sam o svim građanima BiH i zauzvrat da kažem još nešto, pored potrebe da se ispravi ovaj netačan navod koji duboko zadire u suštinu primjene Dejtonskog mirovnog sporazuma. Ja, kao građanin bošnjačke nacionalnosti koji živim u Federaciji BiH, jako sam zainteresovan za što bržu liberalizaciju odnosa i što bržu liberalizaciju graničnog prijelaza između BiH i Jugoslavije, naravno i Hrvatske, ali, naravno, to mora biti na principima na kojima ni Srbi ni Hrvati ni Bošnjaci ni bilo ko neće imati poseban status u odnosu na druge građane, prema tome, principu jednakopravnosti.
Ja mislim da je to izdiskutovano. Gospođo Rađević, prihvatate li Vi prijedlog kao svoj prijedlog zaključka, tražimo da Savjet ministara BiH u skladu sa članom 7. stav 2. i članom 10. stav 6. i članom 13. Zakona o imigraciji i azilu da ubrza aktivnosti i uđe u proces uspostavljanja režima ulaska građana SRJ i Republike Hrvatske u BiH?
Prihvatam.
Prihvatate. Prihvatate li Vi kao svoj zaključak i dopunu gospodina Tokića?
Ja ću za njega glasati i svim srcem sam za njega, ali mislim da nema uporišta upravo u usvojenom Zakonu i ne prihvatam da sam mu ja autor. Jer Zakon nema...
Imamo dva zaključka. Jedan koji će biti proširen. Stavljam zaključak gospođe Rađević na glasanje.
Kolege poslanici, gospodin Banjac, kao predsjedavajući, ima da se pozove na dobru volju. Ja bih, zaista, pozvao sada na dobru volju poslanicu Rađević u smislu upravo supstance ovog prijedloga koji sasvim određeno iskazuje ili određuje ovaj dodatak koji je predložio Tokić. Formalno nema, ali ako bismo dovodili, upravo ja zato apeliram da Vi prihvatite ovaj dodatak koji se podrazumijeva da glasamo o jednom zaključku da tu vidimo da možemo donijeti odluku koja ima političku supstancu. Hvala lijepa.
Može li pauza.
Može tražiti samo klub poslanika pauzu. Ja sad, gospođo Rađević, dajte da se dogovorimo. Vi ste sad rekli, prvo ste rekli da tražite jedan zaključak i ja sad ovog momenta sam u dilemi šta da radim. Rekla je da prihvata svoj zaključak, pa onda kaže da prihvata i drugi. Možemo li onda objediniti ako ona to kaže? Moram doći do prijedloga.
Moji poslanici traže pet minuta pauze. (PAUZA 5 MINUTA)
Poslanici, cijenjeni gosti, u sali imamo 22 poslanika. Možemo krenuti sa radom. Kompromisan zaključak glasi. U skladu sa prijedlogom poslanika gospođe Rađević i poslanika Tokića tražimo od Savjeta ministara BiH da u skladu sa članom 7. stav 2.; članom 10. stav 6. i članom 13. Zakona o imigraciji i azilu ubrza aktivnosti i uđe u proces uspostavljanja režima ulaska građana SRJ i Republike Hrvatske u BiH na osnovi jednakopravnosti građana i naroda. Fali riječ, to ste Vi pisali ja nisam. Posebnog režima ulaska građana SRJ i Republike Hrvatske u BiH na osnovu jednakopravnosti građana i naroda, ovo ne smeta. Hvala lijepa, poslaniče. Prihvata se. Koliko u sali ima poslanika? 22. Ko je za? 21. Ko je protiv? Uzdržan 1. Hvala vam lijepa. Opet sam ja dodao ono „naroda“, džaba, Tokiću. Ti sad ističeš. Ovim, poštovani poslanici, cijenjeni gosti, završavamo 13. sjednicu. Hvala lijepa. Rekao sam zaključujem 13. sjednicu i počinjemo nastavak 12. sjednice.